qundao/data-zh-poetry huggingface dataset:
解语花
作者：秦观
朝代：宋

窗涵月影，瓦冷霜华，深院重门悄。画楼雪杪。谁家笛、弄彻梅花新调。寒灯凝照。见锦帐、双鸾翔绕。当此时、倚几沉吟，好景都成恼。会过云山烟岛。对绣襦甲帐，亲逢一笑。人间年少。多情子、惟恨相逢不早。如今见了。却又惹、许多愁抱。算此情、除是青禽，为我殷勤报。
解语花
作者：秦观
朝代：宋
体裁：词

窗涵月影，瓦冷霜华，深院重门悄。画楼雪杪。谁家篴、弄彻梅花新调。寒灯凝照。见锦帐、双鸾翔绕。当此时、倚几沈吟，好景都成恼。会过云山烟岛。对绣襦甲帐，亲逢一笑。人间年少。多情子、惟恨相逢不早。如今见了。却又惹、许多愁抱。算此情、除是青禽，为我殷勤报。
记梦答刘全美
作者：秦观
朝代：宋

岁逢困敦斗申指，辰次庚辰漏传子。梦出城闉登古原，草木萦天带流水。千夫荷锸开久殡，前有一人状瑰伟。素冠长跪烝酒殽，云是刘郎字全美。马鸣车响断还续，人境晦明秋色裹。既寤茫然失所遭，河转星翻汗如洗。世传梦凶常得吉，神物戏人良有旨。全美声名海县闻，闭久当开乃其理。娟娟二十四桥月，月下吹箫聊尔耳。洗眼看君先一鸣，九万扶摇从此始。
记梦答刘全羔
作者：秦观
朝代：宋

岁逢困敦斗申指，辰次庚辰漏传子。梦出城闉登古原，草木萦天带流水。千夫荷锸开久殡，前有一人状瑰伟。素冠长跪烝酒殽，云是刘郎字全羔。马鸣车响断还续，人境晦明秋色裹。既寤茫然失所遭，河转星翻汗如洗。世传梦凶常得吉，神物戏人良有旨。全𤈩声名海县闻，闭久当开乃其理。娟娟二十四桥月，月下吹箫聊尔耳。洗眼看君先一鸣，九万扶摇从此始。
记梦答刘全羙
作者：秦观
朝代：宋

岁逢困敦斗申指，辰次庚辰漏传子。
梦出城闉登古原，草木萦天带流水。
千夫荷锸开久殡，前有一人状瓌伟。
素冠长跪烝酒殽，云是刘郎字全羙。
马鸣车响断还续，人境晦明秋色裹。
既寤茫然失所遭，河转星翻汗如洗。
世传梦凶常得吉，神物戏人良有旨。
全羙声名海县闻，闭久当开乃其理。
娟娟二十四桥月，月下吹箫聊尔耳。
洗眼看君先一鸣，九万扶摇从此始。
词笑令（乐昌公主）
作者：秦观
朝代：宋

诗曰：金陵往昔帝王州。乐昌主第最风流。一朝隋兵到江上，共抱凄凄去国愁。越公万骑鸣箫鼓。剑拥玉人天上去。空携破镜望江尘，千古江枫笼辇路。辇路。江枫古。楼上吹箫人在否。菱花半璧香尘污。往日繁华何处。旧欢新爱谁是主。啼笑两难分付。
词笑令（十首并诗·王昭君）
作者：秦观
朝代：宋

诗曰：汉宫选女适单于。明妃敛袂登毡车。玉容寂寞花无主，顾影低回泣路隅。行行渐入阴山路。目送征鸿入云去。独抱琵琶恨更深，汉宫不见空回顾。回顾。汉宫路。杆拨檀槽鸾对舞。玉容寂寞花无主。顾影偷弹玉箸。未央宫殿知何处。目送征鸿南去。
词笑令（崔徽）
作者：秦观
朝代：宋

诗曰：蒲中有女号崔徽。轻似南山翡翠儿。使君当日最宠爱，坐中对客常拥持。一见裴郎心似醉。夜解罗衣与门吏。西门寺里乐未央，乐府至今歌翡翠。翡翠。好容止。谁使庸奴轻点缀。裴郎一见心如醉。笑里偷传深意。罗衣中夜与门吏。暗结城西幽会。
词笑令（无双）
作者：秦观
朝代：宋

诗曰：尚书有女名无双。蛾眉如画学新妆。姊家仙客最明后，舅母惟只呼王郎。尚书往日先曾许。数载睽违今复遇。闻说襄王二十年，当时未必轻相慕。相慕。无双女。当日尚书先曾许。王郎明俊神仙侣。肠断别离情苦。数年睽恨今复遇。笑指襄江归去。
词笑令（灼灼）
作者：秦观
朝代：宋

诗曰：锦城春暖花欲飞。灼灼当庭舞柘枝。相君上客河东秀，自言那复旁人知。妾愿身为梁上燕。朝朝暮暮长相见。云收月堕海沈沈，泪满红绡寄肠断。
肠断。绣帘卷。妾愿身为梁上燕。朝朝暮暮长相见。莫遣恩迁情变。红绡粉泪知何限。万古空传遗怨。
词笑令（离魂记）
作者：秦观
朝代：宋

诗曰：深闺女儿娇复痴。春愁春恨那复知。舅兄唯有相拘意，暗想花心临别时。离舟欲解春江暮。冉冉香魂逐君去。重来两身复一身，梦觉春风话心素。心素。与谁语。始信别离情最苦。兰舟欲解春江暮。精爽随君归去。异时携手重来处。梦觉春风庭户。
诗列子
作者：秦观
朝代：宋

咄咄两小儿，多言空尔为。後之日无定，不觉心有期。尺棰探苍溟，俱令傍者嗤。谁谓不能决，孔兵乃真知。
读列子
作者：秦观
朝代：宋
体裁：古风

咄咄两小儿，多言空尔为。后之日无定，不觉心有期。尺棰探苍溟，俱令傍者嗤。谁谓不能决，孔丘乃真知。
调笑令 其七 莺莺
作者：秦观
朝代：宋
体裁：词

春梦，神仙洞。冉冉拂墙花树动。西厢待月知谁共？更觉玉人情重。红娘深夜行云送，困亸钗横金凤。
调笑令 其三 崔徽
作者：秦观
朝代：宋
体裁：词

翡翠。好容止。谁使庸奴轻点缀。裴郎一见心如醉。笑里偷传深意。罗衣深夜与门吏。暗结城西幽会。
调笑令 其九 烟中怨
作者：秦观
朝代：宋

眷恋。西湖岸。湖面楼台侵云汉。阿溪本是飞琼伴。风月朱扉斜掩。谢郎巧思诗裁剪。能动芳怀幽怨。
调笑令 其九 烟中怨
作者：秦观
朝代：宋

眷恋。西湖岸。湖面楼台侵云汉。阿溪本是飞琼伴。风月朱扉斜掩。谢郎巧思诗裁剪。能动芳怀幽怨。心素，与谁语。始信别离情最苦，兰舟欲解春江暮。精爽随君归去，异时携手重来处。梦觉春风庭户。
调笑令 其二 乐昌公主
作者：秦观
朝代：宋
体裁：词

辇路，江枫古。楼上吹箫人在否？菱花半璧香尘污。往日繁华何处，旧欢新爱谁为主。啼笑两难分付。
调笑令 其五 灼灼
作者：秦观
朝代：宋
体裁：词

肠断。绣帘捲。妾愿身为梁上燕。朝朝暮暮长相见。莫遣恩迁情变。红绡粉泪知何限。万古空传遗怨。
调笑令 其六 盼盼
作者：秦观
朝代：宋
体裁：词

恋恋，楼中燕。燕子楼空春日晚，将军一去音容远。空锁楼中深怨，春风重到人不见。十二阑干倚遍。
调笑令 其四 无双
作者：秦观
朝代：宋
体裁：词

相慕。无双女。当日尚书先曾许。王郎明俊神仙侣。肠断别离情苦。数年暌恨今复遇。笑指襄江归去。
调笑令·回顾
作者：秦观
朝代：宋
体裁：词

回顾。汉宫路。捍拨檀槽鸾对舞。玉容寂寞花无主。顾影偷弹玉箸。未央宫殿知何处。目送征鸿南去。
调笑令·心素
作者：秦观
朝代：宋
体裁：词

心素。
与谁语。
始信别离情最苦。
兰舟欲解春江暮。
精爽随君归去。
异时携手重来处。
梦觉春风庭户。
调笑令·恋恋
作者：秦观
朝代：宋
体裁：词

恋恋。
楼中燕。
燕子楼空春色晚。
将军一去音容远。
空锁楼中深怨。
春风重到人不见。
十二阑干倚遍。
调笑令·恋恋
作者：秦观
朝代：宋
体裁：词

恋恋，楼中燕。燕子楼空春色晚，将军一去音容远。空锁楼中深怨，春风重到人不见。十二阑干倚遍。
调笑令·春梦
作者：秦观
朝代：宋
体裁：词

春梦。
神仙洞。
冉冉拂墙花树动。
西厢待月知谁共。
更觉玉人情重。
红娘深夜行云送。
困亸钗横金凤。
调笑令·柳岸
作者：秦观
朝代：宋
体裁：词

柳岸。
水清浅。
笑折荷花呼女伴。
盈盈日照新妆面。
水调空传幽怨。
扁舟日暮笑声远。
对此令人肠断。
调笑令·柳岸
作者：秦观
朝代：宋
体裁：词

柳岸，水清浅。笑折荷花呼女伴，盈盈日照新妆面。水调空传幽怨，扁舟日暮笑声远。对此令人肠断。
调笑令·烟中怨
作者：秦观
朝代：宋
体裁：词

心素，与谁语。始信别离情最苦，兰舟欲解春江暮。精爽随君归去，异时携手重来处。梦觉春风庭户。
调笑令·相慕
作者：秦观
朝代：宋
体裁：词

相慕。无双女。当日尚书先曾许。王郎明俊神仙侣。肠断别离情苦。数年睽恨今复遇。笑指襄江归去。
调笑令·眷恋
作者：秦观
朝代：宋
体裁：词

眷恋。西湖岸。湖面楼台侵云汉。阿溪本是飞琼伴。风月朱扉斜掩。谢郎巧思诗裁翦。能动芳怀幽怨。
调笑令·翡翠
作者：秦观
朝代：宋
体裁：词

翡翠。好容止。谁使庸奴轻点缀。裴郎一见心如醉。笑里偷传深意。罗衣中夜与门吏。暗结城西幽会。
调笑令·肠断
作者：秦观
朝代：宋
体裁：词

肠断。绣帘卷。妾愿身为梁上燕。朝朝暮暮长相见。莫遣恩迁情变。红绡粉泪知何限。万古空传遗怨。
调笑令·辇路
作者：秦观
朝代：宋
体裁：词

辇路。
江枫古。
楼上吹箫人在否。
菱花半璧香尘污。
往日繁华何处。
旧欢新爱谁是主。
啼笑两难分付。
调笑令·辇路
作者：秦观
朝代：宋
体裁：词

辇路，江枫古。楼上吹箫人在否？菱花半璧香尘污。往日繁华何处，旧欢新爱谁是主。啼笑两难分付。
调笑令莺莺
作者：秦观
朝代：宋
体裁：词

春梦，神仙洞。冉冉拂墙花影动。西厢待月知谁共？更觉玉人情重。红娘深夜行云送，困亸钗横金凤。
谒禹庙
作者：秦观
朝代：宋

阴阴古殿注修廊，海伯川灵俨在傍。
一代衣冠埋石窆，千年风雨锁梅梁。
碧云暮合稽山暗，红芰秋开鑑水香。
令我免鱼繇帝力，恨无歌舞奠椒浆。
谒禹庙
作者：秦观
朝代：宋

阴阴古殿注脩廊，海伯川灵俨在傍。一代衣冠埋石窆，千年风雨锁梅梁。碧云暮合稽山暗，红芰秋开鉴水香。令我免鱼繇帝力，恨无歌舞奠椒浆。
赏酴醾有感
作者：秦观
朝代：宋
体裁：七言绝句

春来百物不入眼，唯见此花堪断肠。借问断肠缘底事，罗衣曾似此花香。
赠刘使君景文
作者：秦观
朝代：宋
体裁：七言律诗

落落衣冠八尺雄，鱼符新赐大河东。穰苴兵法申司马，曹植诗原出国风。拈笔古心生篆刻，引觞侠气上云空。石渠病客君应笑，手校黄书两鬓蓬。
赠刘使君景文
作者：秦观
朝代：宋

落落衣冠八尺雄，鱼符新赐大河东。穰苴兵法申司马，曹植诗原出国风。拈笔古心生篆刻，引觞夹气上云空。石渠病客君应笑，手校黄书两鬓蓬。
赠医者邹放
作者：秦观
朝代：宋

百工皆圣作，惟医有书传。绪余起人死，妙处实通天。邹子本淮海，弱龄加讨研。岐扁逢卷中，遂知百病先。往岁游京室，公侯纷荐延。国工不敢妒，遣儿求执鞭。晚弃本州役，青衫鬓萧然。临衢开大肆，旁午送金钱。嗣子颇不凡，文场早周旋。行期拾青紫，善积神所怜。
赠医者邹放
作者：秦观
朝代：宋

百工皆圣作，惟医有书传。
绪余起人死，妙处实通天。
邹子本淮海，弱龄加讨研。
岐扁逢卷中，遂知百病先。
往岁游京室，公侯纷荐延。
国工不敢妬，遣儿求执鞭。
晚弃本州役，青衫鬓萧然。
临衢开大肆，旁午送金钱。
嗣子颇不凡，文场早周旋。
行期拾青紫，善积神所怜。
赠医者邹放
作者：秦观
朝代：宋

百工皆圣作，惟医有书传。绪馀起人死，妙处实通天。邹子本淮海，弱龄加讨研。岐扁逢卷中，遂知百病先。往岁游京室，公侯纷荐延。国工不敢妒，遣儿求执鞭。晚弃本州役，青衫鬓萧然。临衢开大肆，旁午送金钱。嗣子颇不凡，文场早周旋。行期拾青紫，善积神所怜。
赠女冠畅师
作者：秦观
朝代：宋
体裁：古风

瞳人剪水腰如束，一幅乌纱裹寒玉。飘然自有姑射姿，回看粉黛皆尘俗。雾閤云窗人莫窥，门前车马任东西。礼罢晓坛春日静，落红满地乳鸦啼。
赠女冠畅师
作者：秦观
朝代：宋

瞳人剪水腰如束，一幅乌纱裹寒玉。飘然自有姑射姿，回看粉黛皆尘俗。雾阁云窗人莫窥，门前车马任东西。礼罢晓坛春日静，落红满地乳鸦啼。
赠张潜道
作者：秦观
朝代：宋

张生何为者，落魄不自拘。独携三尺琴，笑别妻与孥。一来泊吾里，忽已月再虚。朝游故人馆，暮止佛子庐。虽无食羹余，所乐常晏如。我欲有所进，生闻勿烦纡。君子闲有道，不专块然居。无道只深适，呜戏亦已愚。愿生脱尘鞅，从我沧海隅。
赠张潜道
作者：秦观
朝代：宋

张生何为者，落魄不自拘。
独携三尺琴，笑别妻与孥。
一来泊吾里，忽已月再虚。
朝游故人馆，暮止佛子庐。
虽无食羹余，所乐常晏如。
我欲有所进，生闻勿烦纡。
君子闲有道，不专块然居。
无道祇深适，呜戏亦已愚。
愿生脱尘鞅，从我沧海隅。
赠张潜道
作者：秦观
朝代：宋

张生何为者，落魄不自拘。独携三尺琴，笑别妻与孥。一来泊吾里，忽已月再虚。朝游故人馆，暮止佛子庐。虽无食羹馀，所乐常晏如。我欲有所进，生闻勿烦纡。君子闲有道，不专块然居。无道祇深适，呜戏亦已愚。愿生脱尘鞅，从我沧海隅。
赠苏子瞻
作者：秦观
朝代：宋

叹息苏子瞻，声名绝后先。衣冠传盛事，兄弟固多贤。感慨诗三百，流离路八千。直心羞媚灶，忠力欲回天。缧绁终非罪，江湖秪自怜。饥寒常并日，疾病更连年。明主无终弃，西州稍内迁。奏言深意苦，感涕内人传。前席须宣室，非熊起渭川。君臣悦相遇，愿上角招篇。
赠苏子瞻
作者：秦观
朝代：宋

叹息苏子瞻，声名绝後先。衣冠传盛事，兄弟固多贤。感慨诗三百，流离路八千。直心羞媚灶，忠力欲回天。缧绁终非罪，江湖秪自怜。饥寒常并日，疾病更连年。明主无终弃，西州稍内迁。奏言深意苦，感涕内人传。前席须宣室，非熊起渭川。君臣悦相遇，愿上角招篇。
赠苏子瞻
作者：秦观
朝代：宋

嘆息苏子瞻，声名绝后先。
衣冠传盛事，兄弟固多贤。
感慨诗三百，流离路八千。
直心羞媚竈，忠力欲回天。
缧绁终非罪，江湖秪自怜。
饥寒常併日，疾病更连年。
明主无终弃，西州稍内迁。
奏言深意苦，感涕内人传。
前席须宣室，非熊起渭川。
君臣悦相遇，愿上角招篇。
赠蹇法师翊之
作者：秦观
朝代：宋

天都九经纬，人物如纺绩。岂无仙圣游，但未见哀识。蹇师蜀方士，鬼物充服役。朅来长安城，摩挲金铜狄。大蛇死已论，葛陂囚且释。是事何足云，聊尔恤艰厄。方从马明生，西去鍊金液。丹成得度世，造化为莫逆。予亦江海人，名宦偶牵迫。投劾去未能，见师三叹息。
赠蹇法师翊之
作者：秦观
朝代：宋

天都九经纬，人物如纺绩。
岂无僊圣游，但未见哀识。
蹇师蜀方士，鬼物充服役。
朅来长安城，摩挲金铜狄。
大蛇死已论，葛陂囚且释。
是事何足云，聊尔恤艰厄。
方从马明生，西去炼金液。
丹成得度世，造化为莫逆。
予亦江海人，名宦偶牵迫。
投劾去未能，见师三叹息。
赠蹇法师翊之
作者：秦观
朝代：宋

天都九经纬，人物如纺绩。岂无僊圣游，但未见哀识。蹇师蜀方士，鬼物充服役。朅来长安城，摩挲金铜狄。大蛇死已论，葛陂囚且释。是事何足云，聊尔恤艰厄。方从马明生，西去链金液。丹成得度世，造化为莫逆。予亦江海人，名宦偶牵迫。投劾去未能，见师三叹息。
赴杭倅至汴上作
作者：秦观
朝代：宋
体裁：七言绝句

俯仰觚棱十载间，扁舟江海得身闲。平生孤负僧床睡，准拟如今处处还。
赴杭倅至汴上作
作者：秦观
朝代：宋

俯仰觚棱十载间，肩舟江海得身闲。平生孤负僧床睡，准拟如今处处还。
越王
作者：秦观
朝代：宋
体裁：古风

越王念吴役，寝兴常不安。有臣曰种蠡，实与同难艰。终酬会稽耻，列国不敢干。智者见未兆，愚夫暗前观。范公拂衣去，扁舟五湖间。清辉照四海，秋月耿云端。种也竟不悟，处之若无难。属镂一朝至，身与名俱残。兔走猎狗悲，鸟尽良弓闲。自古身不退，多为世所叹。
踏莎行
作者：秦观
朝代：宋

冰解芳塘，雪消遥嶂。东风水墨生绡障。烧痕一夜遍天涯。多情莫向空城望。淡柳桥边，疏梅溪上。无人会得春来况。风光输与两鸳鸯，暖滩晴日眠相向。晓树啼莺，晴洲落雁。酒旗风飐村烟淡。山田过雨正宜耕，畦塍处处春泉漫。踏翠郊原，寻芳野涧。风流旧事嗟云散。楚山谁遣送愁来，夕阳回首青无限。
踏莎行·其一
作者：秦观
朝代：宋

冰解芳塘，雪消遥嶂。东风水墨生绡障。烧痕一夜遍天涯。多情莫向空城望。淡柳桥边，疏梅溪上。无人会得春来况。风光输与两鸳鸯，暖滩晴日眠相向。
踏莎行·晓树啼莺
作者：秦观
朝代：宋
体裁：词

晓树啼莺，晴洲落雁。酒旗风飐村烟淡。山田过雨正宜耕，畦塍处处春泉漫。踏翠郊原，寻芳野涧。风流旧事嗟云散。楚山谁遣送愁来，夕阳回首青无限。
踏莎行·雾失楼台
作者：秦观
朝代：宋
体裁：词

雾失楼台，月迷津渡。桃源望断无寻处。可堪孤馆闭春寒，杜鹃声里斜阳暮。驿寄梅花，鱼传尺素。砌成此恨无重数。郴江幸自绕郴山，为谁流下潇湘去。
踏莎行·雾失楼台
作者：秦观
朝代：宋
体裁：词

雾失楼台，月迷津渡，桃源望断无寻处。可堪孤馆闭春寒，杜鹃声里斜阳暮。驿寄梅花，鱼传尺素，砌成此恨无重数。郴江幸自绕郴山，为谁流下潇湘去？
踏莎行（上巳日遇华严寺）
作者：秦观
朝代：宋
体裁：词

昨日清明，今朝上巳。莺花著意催春事。东风不管倦游人，一齐吹过城南寺。沂水行歌，兰亭修禊。韶光曾见风流士。而今临水漫含情，暮云目断空迢递。
辇下春晴
作者：秦观
朝代：宋
体裁：五言律诗

楼阙过朝雨，参差动霁光。衣冠纷禁路，云气绕宫墙。乱絮迷春阔，荐花困日长。经旬辜酒伴，犹未献长杨。
辨才法师尝以诗见寄继闻示寂追次其韵
作者：秦观
朝代：宋

遥闻只履去翛然，诗翰才收数月前。江海尽头人灭度，乱山深处塔孤圆。忆登夜阁天连雁，同看秋崖月破烟。尚有众生未成佛，肯超欲界入诸禅。
辨才法师尝以诗见寄继闻示寂追次其韵
作者：秦观
朝代：宋

遥闻隻履去翛然，诗翰纔收数月前。
江海尽头人灭度，乱山深处塔孤圆。
忆登夜阁天连雁，同看秋崖月破烟。
尚有众生未成佛，肯超欲界入诸禅。
过六合水亭怀裴博士次韵
作者：秦观
朝代：宋

晚憩孤亭上，羸骖系断柯。荒门寒带路，空槛阔增波。往事青山在，馀生白鸟过。诵言成绝唱，亹亹迫阴何。
过六合水亭怀裴博士次韵
作者：秦观
朝代：宋

晚憩孤亭上，羸骖繫断柯。
荒门寒带路，空槛阔增波。
往事青山在，余生白鸟过。
诵言成绝唱，亹亹迫阴何。
过六合水高怀裴博士次韵
作者：秦观
朝代：宋

晚憩孤亭上，羸骖系断柯。荒门寒带路，空槛阔增波。往事青山在，余生白鸟过。诵言成绝唱，亹亹迫阴何。
迎春乐·菖蒲叶叶知多少
作者：秦观
朝代：宋
体裁：词

菖蒲叶叶知多少。惟有个、蜂儿妙。雨晴红粉齐开了。露一点、娇黄小。早是被、晓风力暴。更春共、斜阳俱老。怎得香香深处，作个蜂儿抱。
迎春乐·菖蒲叶叶知多少
作者：秦观
朝代：宋

菖蒲叶叶知多少，惟有个、蜂儿妙。雨晴红粉齐开了，露一点、娇黄小。早是被、晓风力暴，更春共、斜阳俱老。怎得香香深处，作个蜂儿抱。
还自广陵四首
作者：秦观
朝代：宋

南北悠悠三十年，谢公遗埭故依然。欲论旧事无人共，卧听锺鱼古寺边。
还自广陵四首
作者：秦观
朝代：宋

薄茶便当乌程酒，短艇聊充下泽车。坟墓去家无百里，往来仍不废观书。南北悠悠三十年，谢公遗埭故依然。欲论旧事无人共，卧听钟鱼古寺边。邗沟缭绕上云空，坐阻层冰不得通。赖有东风可人意，为开明镜玉奁中。天寒水鸟自相依，十百为群戏落晖。过尽行人都不起，忽闻水响一齐飞。
还自广陵四首·其一
作者：秦观
朝代：宋
体裁：七言绝句

薄茶便当乌程酒，短艇聊充下泽车。坟墓去家无百里，往来仍不废观书。
还自广陵四首·其三
作者：秦观
朝代：宋

邗沟缭绕上云空，坐阻层冰不得通。赖有东风可人意，为开明镜玉奁中。
还自广陵四首·其三
作者：秦观
朝代：宋

邗沟缭绕上云空，坐阻层冰不得通。
頼有东风可人意，为开明镜玉奁中。
还自广陵四首·其二
作者：秦观
朝代：宋
体裁：七言绝句

南北悠悠三十年，谢公遗埭故依然。欲论旧事无人共，卧听钟鱼古寺边。
还自广陵四首·其四
作者：秦观
朝代：宋
体裁：七言绝句

天寒水鸟自相依，十百为群戏落晖。过尽行人都不起，忽闻水响一齐飞。
还自汤泉十四韵
作者：秦观
朝代：宋

岁晚倦城郭，联骖度嶪峨。天黄云脚乱，村黑鸟翎讹。潦水侵生路，晴天落慢坡。澄江练不卷，温井监新磨。渔火分星远，沙鸥散点多。霸祠题玉箸，龙窟受金波。琬琰存吴事，儿童记楚歌。孤龛瘦居士，双塔老头陀。飞鼠鸣深穴，胡蜂结巧窠。晚参圆白足，昏梵礼青螺。云驭沉荒甃，仙舂没浅莎。杖藜从莫逆，谈笑入无何。惨澹日连雾，萧骚风转阿。华清俄梦断，回首失烟萝。
还自汤泉十四韵
作者：秦观
朝代：宋

岁晚倦城郭，联骖度嶪峨。天黄云脚乱，村黑鸟翎讹。潦水侵生路，晴天落慢坡。澄江练不卷，温井鉴新磨。渔火分星远，沙鸥散点多。霸祠题玉箸，龙窟受金波。琬琰存吴事，儿童记楚歌。孤龛瘦居士，双塔老头陀。飞鼠鸣深穴，胡蜂结巧窠。晚参圆白足，昏梵礼青螺。云驭沉荒甃，仙舂没浅莎。杖藜从莫逆，谈笑入无何。惨澹日连雾，萧骚风转阿。华清俄梦断，回首失烟萝。
还自汤泉十四韵
作者：秦观
朝代：宋

岁晚倦城郭，联骖度嶪峨。
天黄云脚乱，村黑鸟翎讹。
潦水侵生路，晴天落慢坡。
澄江练不卷，温井鑑新磨。
渔火分星远，沙鸥散点多。
霸祠题玉筯，龙窟受金波。
琬琰存吴事，儿童记楚歌。
孤龛瘦居士，双塔老头陀。
飞鼠鸣深穴，胡蜂结巧窠。
晚参圆白足，昏梵礼青螺。
云驭沉荒游，仙舂没浅莎。
杖藜从莫逆，谈笑入无何。
惨澹日连雾，萧骚风转阿。
华清俄梦断，回首失烟萝。
进南郊庆成诗
作者：秦观
朝代：宋

于赫龙飞后，中区八月秋。合严天地祀，远继祖宗休。熙事将兴举，彝章预讲诹。纷然曲台议，断自太任谋。宗伯方承命，元龟遂告猷。三钱封内帑，五瑞辑诸侯。路寝前斋玉，清宫复射牛。长迎南至日，圆即自然丘。扈跸三千剑，干霄十二楼。钩陈严御座，太一奉宸游。好雨虚闻毕，生阳不待邹。浮云依斗散，华月亘天流。霄被黄裀却，霜空曲盖收。堪舆同顾飨，河岳尽怀柔。麾日初鸣仗，旂风不满旒。回銮龙入驭，传诏鹤为邮。崇庆天虽老，华胥圣不忧。衣冠千玉简，宇宙一金瓯。可但丰年屡，当知世德求。惭无班马手，作颂配商周。
进南郊庆成诗
作者：秦观
朝代：宋

于赫龙飞后，中区八月秋。
合严天地祀，远继祖宗休。
熙事将兴举，彝章预讲诹。
纷然曲台议，断自太任谋。
宗伯方承命，元龟遂告猷。
三钱封内帑，五瑞辑诸侯。
路寝前斋玉，清宫復射牛。
长迎南至日，圆即自然丘。
扈跸三千剑，干霄十二楼。
鈎陈严御座，太一奉宸游。
好雨虚闻毕，生阳不待邹。
浮云依斗散，华月亘天流。
霄被黄裀却，霜空曲盖收。
堪舆同顾飨，河岳尽怀柔。
麾日初鸣仗，旗风不满旒。
回銮龙入驭，传诏鹤为邮。
崇庆天虽老，华胥圣不忧。
衣冠千玉简，宇宙一金瓯。
可但丰年屡，当知世德求。
惭无班马手，作颂配商周。
进南郊庆成诗
作者：秦观
朝代：宋

於赫龙飞後，中区八月秋。合严天地祀，远继祖宗休。熙事将兴举，彝章预讲诹。纷然典台议，断自太任谋。宗伯方承命，元龟遂告猷。三钱封内帑，五瑞辑诸侯。路寝前斋玉，清宫复射牛。长迎南至日，圆即自然丘。扈跸三千剑，干霄十二楼。钩陈严御座，太一奉宸游。好雨虚闻毕，生阳不待邹。浮云依斗散，华月宣天流。霄被黄裀却，霜空曲盖收。堪舆同顾飨，河岳尽怀柔。麾日初鸣仗，旗风不满旒。回銮龙入驭，传诏鹤为邮。崇庆天虽老，华胥圣不忧。衣冠千玉简，宇宙一金瓯。可但丰年屡，当知世德求。惭无班马手，作颂配商周。
送乔希圣
作者：秦观
朝代：宋

鴳翔蓬蒿非所悲，鹏击风云非所喜。贵贱穷通尽偶然，回头总是东海水。我思田文昔相齐，朱袍照日如云霓。三千冠佩醉明月，清歌一曲倾玻璃。如今陈迹知何在，但见荒冢烟芜迷。又思原宪昔居鲁，门户东西闭环堵。杖藜对客骋高谈，自觉胸襟辈尧禹。如今寂寞已成尘，空有声名挂千古。送君去，何时回，世间如此令人哀。我徒驻足不可久，笑指白云归去来。
送乔希圣
作者：秦观
朝代：宋

鷃翔蓬蒿非所悲，鹏击风云非所喜。
贵贱穷通尽偶然，回头总是东海水。
我思田文昔相齐，朱袍照日如云霓。
三千冠佩醉明月，清歌一曲倾玻璃。
如今陈迹知何在，但见荒冢烟芜迷。
又思原宪昔居鲁，门户东西闭环堵。
杖藜对客骋高谈，自觉胸襟辈尧禹。
如今寂寞已成尘，空有声名挂千古。
送君去，何时回，世间如此令人哀。
我徒驻足不可久，笑指白云归去来。
送佛印
作者：秦观
朝代：宋
体裁：七言律诗

抱包初舍蔚头蓝，江月松风处处参。他日惠林为上首，几年弥勒作同龛。真珠撒帐开新座，飞鸟衔花绕旧庵。云散虎溪莲社友，独依香火思何堪。
送僧归保宁
作者：秦观
朝代：宋

西湖环岸皆招提，楼阁晦明如卧披。保宁复在最佳处，水光四合无端倪。车尘不来马足断，时有海月相因依。上人弱龄已隶此，心目所證惟瑰琦。白玉芙蓉出清沼，天然不受缁尘扰。坐客一语不入意，目如明星视飞鸟。冠切云兮佩玉难，上人顾之真等闲。应缘聊入人间世，兴尽却归湖上山。伊余久欲窥禹穴，矧今仲父官东越。行挽秋风入剡溪，为君先醉西湖月。
送僧归保宁
作者：秦观
朝代：宋

西湖环岸皆招提，楼阁晦明如卧披。保宁复在最佳处，水光四合无端倪。车尘不来马足断，时有海月相因依。上人弱龄已隶此，心目所证惟瑰琦。白玉芙蓉出清沼，天然不受缁尘扰。坐客一语不入意，目如明星视飞鸟。冠切云兮佩玉难，上人顾之真等闲。应缘聊入人间世，兴尽却归湖上山。伊余久欲窥禹穴，矧今仲父官东越。行挽秋风入剡溪，为君先醉西湖月。
送僧归保宁
作者：秦观
朝代：宋

西湖环岸皆招提，楼阁晦明如卧披。
保宁復在最佳处，水光四合无端倪。
车尘不来马足断，时有海月相因依。
上人弱龄已隶此，心目所证惟瑰琦。
白玉芙蓉出清沼，天然不受缁尘扰。
坐客一语不入意，目如明星视飞鸟。
冠切云兮佩玉难，上人顾之真等闲。
应缘聊入人间世，兴尽却归湖上山。
伊余久欲窥禹穴，矧今仲父官东越。
行挽秋风入剡溪，为君先醉西湖月。
送僧归遂州
作者：秦观
朝代：宋

宝师本巴蜀，浪迹游淮海。
定水湛虚明，戒珠炯圆彩。
飘零乡县异，晼晚星霜改。
明发又西征，孤帆破烟霭。
送僧归遂州
作者：秦观
朝代：宋
体裁：古风

宝师本巴蜀，浪迹游淮海。定水湛虚明，戒珠烱圆彩。飘零乡县异，晼晚星霜改。明发又西征，孤帆破烟霭。
送刘承议解职归养
作者：秦观
朝代：宋
体裁：七言律诗

征马萧萧柳外鸣，议郎归养洛阳城。登山尚记飞云处，罢吏端如弃唾轻。为米折腰知我拙，下车入里见君荣。堂前嵩少宜秋色，献寿还应旋制声。
送刘贡父舍人二首
作者：秦观
朝代：宋

虎去藜藿采，珠在其川媚。君子一诎信，实系天下事。念昔元丰间，公初谪南裔。托词吊湘水，闻者为心醉。踰年憸臣逐，国老起相继。除公守襄阳，士始有生意。兹焉归法从，乃是朝廷计。在公何足云，事业本馀弃。掖垣美花木，入直春正丽。同僚看家风，立马挥九制。观也本诸生，早与世参商。方枘不量凿，交亲指为狂。末路辱公知，赐出非所望。相期古人处，岂止事文章。汝南虽奥区，校官实始张。解鞅百无有，栖栖寄僧坊。筑室从有徒，皆公借馀光。一壶千金直，所济在仓黄。万里犹比邻，别离无足伤。何以报公德，修好以为常。
送刘贡父舍人二首
作者：秦观
朝代：宋

观也本诸生，早与世参商。方枘不量凿，交亲指为狂。末路辱公知，赐出非所望。相期古人处，岂止事文章。汝南虽奥区，校官实始张。解鞅百无有，栖栖寄僧坊。筑室从有徒，皆公借余光。一壼千金直，所济在仓黄。万里犹比邻，别离无足伤。何以报公德，修好以为常。
送刘贡父舍人二首·其一
作者：秦观
朝代：宋

虎去藜藿采，珠在其川媚。君子一诎信，实系天下事。念昔元丰间，公初谪南裔。托词吊湘水，闻者为心醉。踰年憸臣逐，国老起相继。除公守襄阳，士始有生意。兹焉归法从，乃是朝廷计。在公何足云，事业本馀弃。掖垣美花木，入直春正丽。同僚看家风，立马挥九制。
送刘贡父舍人二首·其一
作者：秦观
朝代：宋

虎去藜藿采，珠在其川媚。
君子一诎信，实繫天下事。
念昔元丰间，公初谪南裔。
託词吊湘水，闻者为心醉。
踰年憸臣逐，国老起相继。
除公守襄阳，士始有生意。
兹焉归法从，乃是朝廷计。
在公何足云，事业本余弃。
掖垣美花木，入直春正丽。
同僚看家风，立马挥九制。
送刘贡父舍人二首·其二
作者：秦观
朝代：宋

观也本诸生，早与世参商。
方枘不量凿，交亲指为狂。
末路辱公知，赐出非所望。
相期古人处，岂止事文章。
汝南虽奥区，校官实始张。
解鞅百无有，栖栖寄僧坊。
筑室从有徒，皆公借余光。
一壶千金直，所济在仓黄。
万里犹比邻，别离无足伤。
何以报公德，修好以为常。
送刘贡父舍人二首·其二
作者：秦观
朝代：宋

观也本诸生，早与世参商。方枘不量凿，交亲指为狂。末路辱公知，赐出非所望。相期古人处，岂止事文章。汝南虽奥区，校官实始张。解鞅百无有，栖栖寄僧坊。筑室从有徒，皆公借馀光。一壶千金直，所济在仓黄。万里犹比邻，别离无足伤。何以报公德，修好以为常。
送周裕之赴新息令
作者：秦观
朝代：宋

丈人淮海英，抗节浮云外。
挥毫错星锦，抵掌参竽籁。
青春抱修能，脱略无范蔡。
晚营三径资，百里聊束带。
扁舟岁欲徂，古刹夜仍艾。
去去整羽仪，行与高风会。
送周裕之赴新息令
作者：秦观
朝代：宋

丈人淮海英，抗节浮云外。
挥毫错星锦，抵掌参竽籁。
青春抱修能，脱略无范蔡。
晚营三径资，百里聊束带。
扁舟岁欲徂，古剎夜仍艾。
去去整羽仪，行与高风会。
送周裕之赴新息令
作者：秦观
朝代：宋

丈人淮海英，抗节浮云外。挥毫错星锦，抵掌参竽籁。青春抱脩能，脱略无范蔡。晚营三径资，百里聊束带。扁舟岁欲徂，古刹夜仍艾。去去整羽仪，行与高风会。
送孙诚之尉北海
作者：秦观
朝代：宋

吾乡如覆孟，地据提楚脊。环以万顷湖，粘天四无壁。蜿蜓戏神珠，正昼飞霹雳。草木无异姿，灵气殊郁积。所以生群材，名抱刑山璧。小为百夫防，大为万人敌。夫子少迈伦，喑呜阻金石。奏赋明光宫，玉座瞻咫尺。翻身堕云霄，十载迫穷厄。焚舟更一战，得尉沧海北。五月乘画船，箫鼓事远适。天横齐山青，雨带楚水黑。勿云晚方仕，四十乃古昔。勿云名位卑，九万自此击。幽求尉朝邑，鬓发森己白。元振尉通泉，律令非所即。一朝会风云，顾眄立四极。行矣壮旧图，勉。
送孙诚之尉北海
作者：秦观
朝代：宋

吾乡如覆盂，地据扬楚脊。环以万顷湖，粘天四无壁。蜿蜒戏神珠，正昼飞霹雳。草木无异姿，灵气殊郁积。所以生群材，名抱荆山璧。小为百夫防，大为万人敌。夫子少迈伦，喑呜阻金石。奏赋明光宫，玉座瞻咫尺。翻身堕云霄，十载迫穷厄。焚舟更一战，得尉沧海北。五月乘画船，箫鼓事远适。天横齐山青，雨带楚水黑。勿云晚方仕，四十乃古昔。勿云名位卑，九万自此击。幽求尉朝邑，鬓发森已白。元振尉通泉，律令非所即。一朝会风云，顾眄立四极。行矣壮旧图，勉。
送孙诚之尉北海
作者：秦观
朝代：宋

吾乡如覆盂，地据扬楚脊。
环以万顷湖，粘天四无壁。
蜿蜒戏神珠，正昼飞霹雳。
草木无异姿，灵气殊鬰积。
所以生群材，名抱荆山璧。
小为百夫防，大为万人敌。
夫子少迈伦，喑呜阻金石。
奏赋明光宫，玉座瞻咫尺。
翻身堕云霄，十载迫穷厄。
焚舟更一战，得尉沧海北。
五月乘画船，箫鼓事远适。
天横齐山青，雨带楚水黑。
勿云晚方仕，四十乃古昔。
勿云名位卑，九万自此击。
幽求尉朝邑，鬓髮森已白。
元振尉通泉，律令非所即。
一朝会风云，顾眄立四极。
行矣壮旧图，勉。
送少章弟赴仁和主簿
作者：秦观
朝代：宋

我宗本江南，为将门列戟。中叶徙淮海，不仕但潜德。先祖实起家，先君始缝掖。议郎为名士，余亦忝词客。风流以及汝，三通桂堂籍。汝弱不好弄，文章有风格。久从先生游，术业良未测。武林一都会，山水富南国。下有贤别驾，上有明方伯。干将入砥砺，騕袅就衔勒。勿矜孔鸾姿，不乐栖枳棘。吴中多高士，往往寄老释。辨才虽物化，参寥犹夙昔。投闲数访之，可得三友益。少来轻别离，老去重乖隔。念汝远行役，惘惘意不怿。道山虽云佳，久寓有饥色。功名已绝意，政苦婚嫁迫。终从大人议，税驾邗沟侧。追踪汉两疏，父子老阡陌。
送少章弟赴仁和主簿
作者：秦观
朝代：宋

我宗本江南，为将门列戟。
中叶徙淮海，不仕但潜德。
先祖实起家，先君始缝掖。
议郎为名士，余亦忝词客。
风流以及汝，三通桂堂籍。
汝弱不好弄，文章有风格。
久从先生游，术业良未测。
武林一都会，山水富南国。
下有贤别驾，上有明方伯。
干将入砥砺，騕褭就衔勒。
勿矜孔鸾姿，不乐栖枳棘。
吴中多高士，往往寄老释。
辨才虽物化，参寥犹夙昔。
投闲数访之，可得三友益。
少来轻别离，老去重乖隔。
念汝远行役，惘惘意不怿。
道山虽云佳，久寓有饥色。
功名已绝意，政苦婚嫁迫。
终从大人议，税驾邗沟侧。
追踪汉两疏，父子老阡陌。
送少章弟赴仁和主簿
作者：秦观
朝代：宋

我宗本江南，为将门列戟。中叶徙淮海，不仕但潜德。先祖实起家，先君始缝掖。议郎为名士，余亦忝词客。风流以及汝，三通桂堂籍。汝弱不好弄，文章有风格。久从先生游，术业良未测。武林一都会，山水富南国。下有贤别驾，上有明方伯。干将入砥砺，騕褭就衔勒。勿矜孔鸾姿，不乐栖枳棘。吴中多高士，往往寄老释。辨才虽物化，参寥犹夙昔。投闲数访之，可得三友益。少来轻别离，老去重乖隔。念汝远行役，惘惘意不怿。道山虽云佳，久寓有饥色。功名已绝意，政苦婚嫁迫。终从大人议，税驾邗沟侧。追踪满两疏，父子老阡陌。
送张和叔兼简鲁直
作者：秦观
朝代：宋

汝南如一器，百千聚飞蚊。终然鼓狂闹，啾啾竟谁闻。议郎盛德後，清修继先芬。未试霹雳手，低回从此君。学官冷於水，虀盐度朝曛。间蒙相暖热，破忧发孤欣。君今又复去，冀北遂空群。岂无一樽酒，谁与通殷勤。大梁多豪英，故人满青云。为谢黄叔度，鬓毛今白纷。
送张和叔兼简黄鲁直
作者：秦观
朝代：宋

汝南如一器，百千聚飞蚊。
终然鼓狂闹，啾啾竟谁闻。
议郎盛德后，清修继先芬。
未试霹雳手，低回从此君。
学官冷于水，虀盐度朝曛。
间蒙相暖热，破忧发孤欣。
君今又復去，冀北遂空羣。
岂无一樽酒，谁与通殷勤。
大梁多豪英，故人满青云。
为谢黄叔度，鬓毛今白纷。
送张和叔兼简黄鲁直
作者：秦观
朝代：宋

汝南如一器，百千聚飞蚊。终然鼓狂闹，啾啾竟谁闻。议郎盛德后，清修继先芬。未试霹雳手，低回从此君。学官冷于水，齑盐度朝曛。间蒙相煖热，破忧发孤欣。君今又复去，冀北遂空群。岂无一樽酒，谁与通殷勤。大梁多豪英，故人满青云。为谢黄叔度，鬓毛今白纷。
送李端叔从辟中山
作者：秦观
朝代：宋

人畏朔风声，我闻独宽怀。
岂不知凛冽，为自中山来。
端叔天下士，淹留蹇无成。
去从中山辟，良亦慰平生。
与君英妙时，侠气上参天。
孰云行半百，身世各茫然。
当时儿戏念，今日已灰死。
着书如结牦，聊以忘忧耳。
骎骎岁遒尽，淮海归无期。
功名良独难，虽成定奚为。
念君远行役，中夜忧反侧。
揽衣起成章，赠以当马策。
送李端叔从辟中山
作者：秦观
朝代：宋

人畏朔风声，我闻独宽怀。岂不知凛冽，为自中山来。端叔天下士，淹留蹇无成。去从中山辟，良亦慰平生。与君英妙时，侠气上参天。孰云行半百，身世各茫然。当时儿戏念，今日已灰死。著书如结氂，聊以忘忧耳。駸駸岁乃尽，淮海归无期。功名良独难，虽成定奚为。念君远行役，中夜忧反侧。揽衣起成章，赠以当马策。
送李端叔从辟中山
作者：秦观
朝代：宋

人畏朔风声，我闻独宽怀。岂不知凛冽，为自中山来。端叔天下士，淹留蹇无成。去从中山辟，良亦慰平生。与君英妙时，侠气上参天。孰云行半百，身世各茫然。当时儿戏念，今日已灰死。著书如结氂，聊以忘忧耳。骎骎岁遒尽，淮海归无期。功名良独难，虽成定奚为。念君远行役，中夜忧反侧。揽衣起成章，赠以当马策。
送杨康功守苏
作者：秦观
朝代：宋

公于万事轻，独嗜山水重。寓直西掖垣，沧洲长入梦。广陵一都会，厨酒万斯瓮。每叹阙登临，持此将焉用。比持苏台节，论郁缙绅共。翻云美泉石，汔可小嬉弄。匆匆治行李，草草别宾从。乃知仁智心，所乐异庸众。梅花发春端，百卉日兴动。公等行复反，台阁俟鸾凤。
送杨康功守苏
作者：秦观
朝代：宋

公于万事轻，独嗜山水重。
寓直西掖垣，沧洲长入梦。
广陵一都会，厨酒万斯瓮。
每叹阙登临，持此将焉用。
比持苏台节，论鬰缙绅共。
翻云美泉石，汔可小嬉弄。
匆匆治行李，草草别宾从。
乃知仁智心，所乐异庸众。
梅花发春端，百卉日兴动。
公等行復反，台阁俟鸾凤。
送杨康功守苏
作者：秦观
朝代：宋

公於万事轻，独嗜山水重。寓直西掖垣，沧洲长入梦。广陵一都会，厨酒万斯瓮。每叹阙登临，持此将焉用。比持苏台节，论郁缙绅共。翻云美泉石，汔可小嬉弄。匆匆治行李，草草别宾从。乃知仁智心，所乐异庸众。梅花发春端，百卉日兴动。公等行复反，台阁俟鸾凤。
送洪景之循州参军
作者：秦观
朝代：宋
体裁：古风

寒梅不自重，辄花桃李先。矫枉有佳菊，最后众芳妍。各因一时美，难以相嗤怜。物理固若是，士林亦宜然。夫子南国俊，声猷推妙年。数奇晚方偶，参军古龙川。龙川虽云远，风物号清鲜。罗浮不相下，颉颃巉荒天。云鬓二三子，聊足奉周旋。行矣试老拳，归欤远翔鶱。
送王元龙赴泗州
作者：秦观
朝代：宋

子猷风味最诸王，试吏聊怀筦库章。
鹄峙碧桐初振羽，珠遗沧海渐腾光。
淮山暮眺千峰擢，洛水秋输万鷁翔。
顾我行为大梁役，一卮薄酒话愁肠。
送王元龙赴泗州
作者：秦观
朝代：宋

子猷风味最诸王，试吏聊怀筦库章。鹄峙碧桐初振羽，珠遗沧海渐腾光。淮山暮眺千峰擢，洛水秋输万鹢翔。顾我行为大梁役，一卮薄酒话愁肠。
送王元龙赴泗州
作者：秦观
朝代：宋

子猷风味最诸王，试吏聊怀筦库章。
鹄峙碧桐初振羽，珠遗沧海渐腾光。
淮山暮眺千峰擢，洛水秋输万鹢翔。
顾我行为大梁役，一巵薄酒话愁肠。
送罗正之两浙提刑
作者：秦观
朝代：宋
体裁：七言律诗

岂为鲈鱼忆故丘，东南昏垫赖良谋。一封暮别云间阁，三组秋归海上州。子政暂为都水使，千秋终作富民侯。赠君一语君应笑，竞注江河本不流。
送罗正之两浙提刑
作者：秦观
朝代：宋

岂为鲈鱼忆故丘，东南昏垫頼良谋。
一封暮别云间阁，三组秋归海上州。
子政暂为都水使，千秋终作富民侯。
赠君一语君应笑，竞注江河本不流。
送蒋颖叔帅熙河二首
作者：秦观
朝代：宋

侍臣不合出都门，为有威名蕃汉尊。户部左曹回妙手，匈奴右臂落清樽。挥毫珠璧生谈笑，转盼龙鸾在梦魂。瀚海一空何足道，归来黄閤坐调元。天马蒲萄隔玉门，汉廷谁更勇如尊。行台晓日屯千骑，祖道春风属一樽。莫许留犁轻结好，便令瓯脱复游魂。要须尽取熙河地，打鼓梁州看上元。
送蒋颖叔帅熙河二首·其一
作者：秦观
朝代：宋

侍臣不合出都门，为有威名蕃汉尊。户部左曹回妙手，匈奴右臂落清樽。挥毫珠璧生谈笑，转盼龙鸾在梦魂。瀚海一空何足道，归来黄閤坐调元。
送蒋颖叔帅熙河二首·其一
作者：秦观
朝代：宋

侍臣不合出都门，为有威名蕃汉尊。
户部左曹回妙手，匈奴右臂落清罇。
挥毫珠璧生谈笑，转盼龙鸾在梦魂。
瀚海一空何足道，归来黄閤坐调元。
送蒋颖叔帅熙河二首·其二
作者：秦观
朝代：宋
体裁：七言律诗

天马蒲萄隔玉门，汉廷谁更勇如尊。行台晓日屯千骑，祖道春风属一樽。莫许留犁轻结好，便令瓯脱复游魂。要须尽取熙河地，打鼓梁州看上元。
送蒋颖叔帅熙河二首·其二
作者：秦观
朝代：宋

天马蒲萄隔玉门，汉廷谁更勇如尊。
行台晓日屯千骑，祖道春风属一罇。
莫许留犁轻结好，便令瓯脱復游魂。
要须尽取熙河地，打鼓梁州看上元。
送蔡子骧用蔡子骏韵
作者：秦观
朝代：宋

越绝山川远相属，万壑千岩抱青绿。卧龙一峰称是奇，绕趾清漪如带束。镜水春生鹢尾衔，稽山日暮猿声续。三休上与蓬莱接，登眺使人遗宠辱。我昔东游观禹穴，痛饮狂歌得所欲。上天何曾有官府，鸾凤日日遭鞭扑。僧坊画壁阅几遍，神妙难忘独金粟。华胥梦断已十年，又见春风煮饧粥。苧罗若耶固依旧，可怜云月谁追逐。故人淡泊出天性，鹪鹩巢林一枝足。不肯弦歌甘筦库，还同市门隐梅福。惟应月下小丛歌，尚有哀音传旧俗。
送蔡子骧用蔡子骏韵
作者：秦观
朝代：宋

越绝山川远相属，万壑千岩抱青绿。
卧龙一峰称是奇，遶趾清漪如带束。
镜水春生鶂尾衔，稽山日暮猿声续。
三休上与蓬莱接，登眺使人遗宠辱。
我昔东游观禹穴，痛饮狂歌得所欲。
上天何曾有官府，鸾凤日日遭鞭扑。
僧坊画壁阅几徧，神妙难忘独金粟。
华胥梦断已十年，又见春风煮饧粥。
苎罗若耶固依旧，可怜云月谁追逐。
故人淡泊出天性，鹪鹩巢林一枝足。
不肯弦歌甘筦库，还同市门隠梅福。
惟应月下小丛歌，尚有哀音传旧俗。
送裴仲谟
作者：秦观
朝代：宋
体裁：古风

君才出于德，妙高如匠石。但见广厦成，不见斧斤迹。厚为诸兄奉，自奉颇云啬。三生阳亢宗，薄俗有惭色。汝南古佳郡，月旦评一易。尔来似扬州，不办龙蜥蜴。短簿髯参军，喜怒移顷刻。正平竟获免，实我文举力。念公当乖隔，忧思如纺绩。耻为儿女仁，到此泪横臆。熙朝大烹饪，贤者不家食。朝为郡县吏，暮作台省客。矧闻诸法从，久欲荐言责。去去勿重陈，九万自此击。
送裴仲谟
作者：秦观
朝代：宋

君才出於德，妙高如匠石。
但见广厦成，不见斧斤迹。
厚为诸兄奉，自奉颇云啬。
三先阳亢宗，薄俗有惭色。
汝南古佳郡，月旦评一易。
尔来似扬州，不办龙蜥蜴。
短簿髯参军，喜怒移顷刻。
正平竟获免，实我文举力。
念公当乖隔，忧思如纺绩。
耻为儿女仁，到此泪横臆。
熙朝大烹饪，贤者不家食。
朝为郡县吏，暮作台省客。
矧闻诸法从，久欲荐言责。
去去勿重陈，九万自此击。
送酒与泗州太守张朝请
作者：秦观
朝代：宋
体裁：七言绝句

莫笑杭州别驾村，昔曾柱下数承恩。而今虽是江湖吏，犹有当时七字尊。
送陈太初道录
作者：秦观
朝代：宋

先生簪绂后，世系本绵瓜。
驻马生枯骨，回车济病蛇。
带云眠酒市，和月醉渔家。
落日千山路，西风一枕霞。
几年流俗笑，一旦五侯夸。
棋惜春深日，琴憎雨后蛙。
背因书字曲，髮为注经华。
地转东淮水，天回北斗车。
新宫黄道近，旧隠白云遐。
顾我身多累，逢君意谩夸。
空提方士剑，未上客星槎。
何日同归去，重飞九转砂。
送陈太初道录
作者：秦观
朝代：宋

先生簪绂后，世系本绵瓜。驻马生枯骨，回车济病蛇。带云眠酒市，和月醉渔家。落日千山路，西风一枕霞。几年流俗笑，一旦五侯誇。棋惜春深日，琴憎雨后蛙。背因书字曲，发为注经华。地转东淮水，天回北斗车。新宫黄道近，旧隐白云遐。顾我身多累，逢君意谩誇。空提方士剑，未上客星槎。何日同归去，重飞九转砂。
遣朝华
作者：秦观
朝代：宋
体裁：七言绝句

夜雾茫茫晓柝悲，玉人挥手断肠时。不须重向灯前泣，百岁终当一别离。
酬曾逢原参寥上人见寄山阳作
作者：秦观
朝代：宋

倦客当老秋，于忽少佳意。孰云尘滓地，刘阮肯俱至。一披清骨毛，再见失身世。有如执盛热，傃月濯凉吹。又如观巨梓，却觇萧苇细。十辰同遨游，不觉日车逝。嗟予逃空虚，终日面林翳。闻人足音喜，况乃道所契。方念衣袖分，明月忽我畀。眷言何以酬，白发同所诣。
酬曾逢原参寥上人见寄山阳作
作者：秦观
朝代：宋

倦客当老秋，于忽少佳意。
孰云尘滓地，刘阮肯俱至。
一披清骨毛，再见失身世。
有如执盛热，傃月濯凉吹。
又如观巨梓，却觇萧苇细。
十辰同遨游，不觉日车逝。
嗟予逃空虚，终日面林翳。
闻人足音喜，况乃道所契。
方念衣袖分，明月忽我畀。
眷言何以酬，白髮同所诣。
酬曾逢原参寥上人见寄山阳作
作者：秦观
朝代：宋

倦客当老秋，於忽少佳意。孰云尘滓地，刘阮肯俱至。一披清骨毛，再见失身世。有如执盛热，傃月濯凉吹。又如观巨梓，却觇萧苇细。十辰同遨游，不觉日车逝。嗟予逃空虚，终日面林翳。闻人足音喜，况乃道所契。方念衣袖分，明月忽我畀。眷言何以酬，白发同所诣。
醉桃源·碧天如水月如眉
作者：秦观
朝代：宋

碧天如水月如眉，城头银漏迟。绿波风动画船移，娇羞初见时。银烛暗，翠帘垂，芳心两自知。楚台魂断晓云飞，幽欢难再期。
醉桃源（以阮郎归歌之亦可）
作者：秦观
朝代：宋
体裁：词

碧天如水月如眉。城头银漏迟。绿波风动画船移。娇羞初见时。银烛暗，翠帘垂。芳心两自知。楚台魂断晓云飞。幽欢难再期。
醉眠亭
作者：秦观
朝代：宋
体裁：古风

醉来丰瘁同，眠去身世失。二乐擅一亭，夫子信超逸。杯行徂老春，肱枕颓升日。壮志未及伸，幽愿良自毕。
醉眠亭
作者：秦观
朝代：宋

醉来丰瘁同，眠去身世失。
二乐擅一亭，夫子信超逸。
杯行徂老春，肱枕颓昇日。
壮志未及伸，幽愿良自毕。
醉蓬莱·见扬州独有
作者：秦观
朝代：宋
体裁：词

见扬州独有，天下无双，号为琼树。占断天风，岁花开两次。九朵一苞，攒成环玉，心似珠玑缀。瓣瓣玲珑，枝枝洁净，世上无花类。冷露朝凝，香风远送，信是琼瑶贵。料得天宫有，此地久难留住。翰苑才人，贵家公子，都要看花去。莫吝金钱，好寻诗伴，日日花前醉。
采莲
作者：秦观
朝代：宋
体裁：古风

若耶溪边天气秋，采莲女儿溪岸头。笑隔荷花共人语，烟波渺渺荡轻舟。数声水调红娇晚，棹转舟回笑人远。肠断谁家游冶郎，尽日踟蹰临柳岸。
金山晚眺
作者：秦观
朝代：宋
体裁：七言绝句

西津江口月初弦，水气昏昏上接天。清渚白沙茫不辨，只应灯火是渔船。
金明池·琼苑金池
作者：秦观
朝代：宋
体裁：词

琼苑金池，青门紫陌，似雪杨花满路。云日淡、天低昼永，过三点、两点细雨。好花枝、半出墙头，似怅望、芳草王孙何处。更水绕人家，桥当门巷，燕燕莺莺飞舞。怎得东君长为主，把绿鬓朱颜，一时留住。佳人唱、金衣莫惜，才子倒、玉山休诉。况春来、倍觉伤心，念故国情多，新年愁苦。纵宝马嘶风，红尘拂面，也则寻芳归去。
钗头凤·别武昌
作者：秦观
朝代：宋

临丹壑。凭高阁。闲吹玉笛招黄鹤。空江暮。重回顾。一洲烟草，满川云树。住。住。住。江风作。波涛恶。汀兰寂寞岸花落。长亭路。尘如雾。青山虽好，朱颜难驻。去。去。去。
钗头凤（别武昌）
作者：秦观
朝代：宋

临丹壑。凭高阁。闲吹玉笛招黄鹤。空江暮。重回顾。一洲烟草，满川云树。住住住。江风作。波涛恶。汀兰寂寞岸花落。长亭路。尘如雾。青山虽好，朱颜难驻。去去去。
长相思·铁瓮城高
作者：秦观
朝代：宋
体裁：词

铁瓮城高，蒜山渡阔，干云十二层楼。
开尊待月，掩箔披风，依然灯火扬州。
绮陌南头。
记歌名宛转，乡号温柔。
曲槛俯清流。
想花阴、谁系兰舟。
念凄绝秦弦，感深荆赋，相望几许凝愁。
勤勤裁尺素，奈双鱼、难渡瓜洲。
晓鉴堪羞。
潘鬓点、吴霜渐稠。
幸于飞、鸳鸯未老，不应同是悲秋。
长相思·铁瓮城高
作者：秦观
朝代：宋

铁瓮城高，蒜山渡阔，干云十二层楼。开尊待月，掩箔披风，依然灯火扬州。绮陌南头，记歌名宛转，乡号温柔。曲槛俯清流。想花阴，谁系兰舟？念凄绝秦弦，感深荆赋，相望几许凝愁。勤勤裁尺素，奈双鱼难渡瓜洲。晓鉴堪羞，潘鬓点、吴霜渐稠。幸于飞、鸳鸯未老，不应同是悲秋。
长相思慢
作者：秦观
朝代：宋

铁瓮城高，蒜山渡阔，干云十二层楼。开尊待月，掩箔披风，依然灯火扬州。绮陌南头，记歌名宛转，乡号温柔。曲槛俯清流，想花阴、谁系兰舟。念凄绝秦弦，感深荆赋，相望几许凝愁。勤勤裁尺素，奈双鱼、难渡瓜洲。晓鉴堪羞，潘鬓点、吴霜渐稠。幸于飞、鸳鸯未老，不应同是悲秋。
闲燕堂联句
作者：秦观
朝代：宋

黄叶山头初带雪，绿波尊酒暂回春。
已闻璧月琼枝句，更看朝云暮雨人。
老丑红妆翻曲妙，喜逢佳客放怀新。
天明又出桃源去，仙境何时再问津。
闻雁怀邵仲恭
作者：秦观
朝代：宋
体裁：七言绝句

楚泽吴天去未迟，烦君且傍蒜山飞。白袍居士如相问，为说淄尘欲满衣。
阮郎归
作者：秦观
朝代：宋
体裁：词

湘天风雨破寒初，深沉庭院虚。丽谯吹罢《小单于》，迢迢清夜徂。
乡梦断，旅魂孤，峥嵘岁又除。衡阳犹有雁传书，郴阳和雁无。
阮郎归 其二 四首
作者：秦观
朝代：宋
体裁：词

宫腰袅袅翠鬟松，夜堂深处逢。无端银烛殒秋风，灵犀得暗通。更有限，恨无穷，星河沈晓空。陇头流水各西东，佳期如梦中。
阮郎归 四首 其一
作者：秦观
朝代：宋
体裁：词

褪花新绿渐团枝，扑人风絮飞。秋千未拆水平堤，落红成地衣。游蝶困，乳莺啼，怨春春怎知。日长早被酒禁持，那堪更别离。
阮郎归 四首 其三
作者：秦观
朝代：宋
体裁：词

潇湘门外水平铺，月寒征棹孤。红妆饮罢少踟蹰，有人偷向隅。挥玉箸，洒真珠，梨花春雨余。人人尽道断肠初，那堪肠已无。
阮郎归 四首 其二
作者：秦观
朝代：宋

宫腰袅袅翠鬟松，夜堂深处逢。无端银烛殒秋风，灵犀得暗通。身有限，恨无穷，星河沈晓空。陇头流水各西东，佳期如梦中。
阮郎归·其四
作者：秦观
朝代：宋
体裁：词

湘天风雨破寒初，深沈庭院虚。丽谯吹罢小单于，迢迢清夜徂。乡梦断，旅魂孤，峥嵘岁又除。衡阳犹有雁传书，郴阳和雁无。
阮郎归·四首
作者：秦观
朝代：宋

褪花新绿渐团枝，扑人风絮飞。秋千未拆水平堤，落红成地衣。游蝶困，乳莺啼，怨春春怎知。日长早被酒禁持，那堪更别离。宫腰袅袅翠鬟松，夜堂深处逢。无端银烛殒秋风，灵犀得暗通。身有限，恨无穷，星河沈晓空。陇头流水各西东，佳期如梦中。潇湘门外水平铺，月寒征棹孤。红妆饮罢少踟蹰，有人偷向隅。挥玉箸，洒真珠，梨花春雨余。人人尽道断肠初，那堪肠已无。湘天风雨破寒初，深沈庭院虚。丽谯吹罢小单于，迢迢清夜徂。乡梦断，旅魂孤，峥嵘岁又除。衡阳犹有雁传书，郴阳和雁无。
阮郎归·宫腰袅袅翠鬟松
作者：秦观
朝代：宋
体裁：词

宫腰袅袅翠鬟松。
夜堂深处逢。
无端银烛殒秋风。
灵犀得暗通。
身有恨，恨无穷。
星河沈晓空。
陇头流水各西东。
佳期如梦中。
阮郎归·宫腰袅袅翠鬟松
作者：秦观
朝代：宋
体裁：词

宫腰袅袅翠鬟松，夜堂深处逢。无端银烛殒秋风，灵犀得暗通。身有恨，恨无穷，星河沈晓空。陇头流水各西东，佳期如梦中。
阮郎归·湘天风雨破寒初
作者：秦观
朝代：宋
体裁：词

湘天风雨破寒初。
深沈庭院虚。
丽谯吹罢《小单于》。
迢迢清夜徂。
乡梦断，旅魂孤。
峥嵘岁又除。
衡阳犹有雁传书。
郴阳和雁无。
阮郎归·湘天风雨破寒初
作者：秦观
朝代：宋

湘天风雨破寒初。深沉庭院虚。丽谯吹罢小单于。迢迢清夜徂。乡梦断，旅魂孤。峥嵘岁又除。衡阳犹有雁传书。郴阳和雁无。
阮郎归·潇湘门外水平铺
作者：秦观
朝代：宋
体裁：词

潇湘门外水平铺。
月寒征棹孤。
红妆饮罢少踟蹰。
有人偷向隅。
挥玉箸，洒真珠。
梨花春雨馀。
人人尽道断肠初。
那堪肠已无。
阮郎归·潇湘门外水平铺
作者：秦观
朝代：宋

潇湘门外水平铺，月寒征棹孤。红妆饮罢少踟蹰，有人偷向隅。挥玉著，洒真珠，梨花春雨徐。人人尽道断肠初，那堪肠已无。
阮郎归·褪花新绿渐团枝
作者：秦观
朝代：宋
体裁：词

褪花新绿渐团枝。扑人风絮飞。秋千未拆水平堤。落红成地衣。游蝶困，乳莺啼。怨春春怎知。日长早被酒禁持。那堪更别离。
阮郎归（四之一）
作者：秦观
朝代：宋

退花新绿渐团枝。扑人风絮飞。秋千未拆水平堤。落红成地衣。游蝶困，乳莺啼。怨春春怎知。日长早被酒禁持。那堪更别离。
陈令举妙奴诗
作者：秦观
朝代：宋

西湖水滑多娇嫱，妙奴十二正芬芳。肌肤晰白发脚长，含语未发先有香。溪上夜燕侍簪裳，皎如华月堕沧浪。音声入云能断肠，不许北客辞酒浆。主人蔼蔼邦之良，少年射策谒未央。俊词伟气森开张，玉杓贯斗生怒芒。天欲文采老更昌，故使敛翮窥群翔。五十仅补尚书郎，浩歌骑牛倚倡佯。东风戏雨花草狂，二溪泱泱青黛光。妙奴勿倦侑羽觞，主人正欲游醉乡。
陈令举妙奴诗
作者：秦观
朝代：宋

西湖水滑多娇嫱，妙奴十二正芬芳。
肌肤晳白髮脚长，含语未发先有香。
溪上夜燕侍簪裳，皎如华月堕沧浪。
音声入云能断肠，不许北客辞酒浆。
主人蔼蔼邦之良，少年射策谒未央。
俊词伟气森开张，玉杓贯斗生怒芒。
天欲文采老更昌，故使敛翮窥群翔。
五十仅补尚书郎，浩歌骑牛倚倡佯。
东风戏雨花草狂，二溪泱泱青黛光。
妙奴勿倦侑羽觞，主人正欲游醉乡。
陈令举妙奴诗
作者：秦观
朝代：宋

西湖水滑多娇嫱，妙奴十二正芬芳。肌肤皙白发脚长，含语未发先有香。溪上夜燕侍簪裳，皎如华月堕沧浪。音声入云能断肠，不许北客辞酒浆。主人蔼蔼邦之良，少年射策谒未央。俊词伟气森开张，玉杓贯斗生怒芒。天欲文采老更昌，故使敛翮窥群翔。五十仅补尚书郎，浩歌骑牛倚倡佯。东风戏雨花草狂，二溪泱泱青黛光。妙奴勿倦侑羽觞，主人正欲游醉乡。
陈承事挽词
作者：秦观
朝代：宋
体裁：七言律诗

明时就养寄淮壖，忽叹艅艎以柩旋。八尺衣冠成绘事，百年风谊列幽镌。铭旌暮暗黄梅雨，乡路秋横碧玉天。遥想葬期豪杰会，高车连轸驻新阡。
陈用之学士挽词
作者：秦观
朝代：宋

牢落公车待诏时，白头掌故更栖栖。一生勤苦成何事。只得铭旌数尺题。
陈用之学士挽词
作者：秦观
朝代：宋

礼经三百鬓毛班，追述先儒伯仲间。谁请尚书重给札，尽抄遗稿入名山。岧峣芸阁上参天，直舍相依欲二年。愿写此情歌挽者，泪沾毫素不成篇。云台观者候昏明，奎壁躔中失二星。上界真人重离别，阴风一夜搅青冥。牢落公车待诏时，白头掌故更栖栖。一生勤苦成何事，只得铭旌数尺题。
陈用之学士挽词
作者：秦观
朝代：宋

迢嶢芸阁上参天，直舍相依欲二年。
愿写此情砍挽者，泪沾亮素不成篇。
陈用之学士挽词·其一
作者：秦观
朝代：宋
体裁：七言绝句

礼经三百鬓毛班，追述先儒伯仲间。谁请尚书重给札，尽抄遗稿入名山。
陈用之学士挽词·其三
作者：秦观
朝代：宋
体裁：七言绝句

云台观者候昏明，奎壁躔中失二星。上界真人重离别，阴风一夜搅青冥。
陈用之学士挽词·其二
作者：秦观
朝代：宋

岧峣芸阁上参天，直舍相依欲二年。愿写此情歌挽者，泪沾毫素不成篇。
陈用之学士挽词·其二
作者：秦观
朝代：宋

岧峣芸阁上参天，直舍相依欲二年。
愿写此情歌挽者，泪霑毫素不成篇。
陈用之学士挽词·其四
作者：秦观
朝代：宋
体裁：七言绝句

牢落公车待诏时，白头掌故更栖栖。一生勤苦成何事，只得铭旌数尺题。
陨星石
作者：秦观
朝代：宋

萧然古丘上，有石传陨星。
胡为霄汉间，坠地成此精。
虽有坚白姿，块然谁汝灵。
犬眠牛砺角，终日蒙羶腥。
畴昔同列者，到今司赏刑。
森然事芒角，次第罗空青。
俛仰一气中，万化无常经。
安知风云会，不復归青冥。
陨星石
作者：秦观
朝代：宋

萧然古丘上，有石传陨星。胡为霄汉间，坠地成此精。虽有坚白姿，块然谁汝灵。犬眠牛砺角，终日蒙膻腥。畴昔同列者，到今司赏刑。森然事芒角，次第罗空青。俛仰一气中，万化无常经。安知风云会，不复归青冥。
陨星石
作者：秦观
朝代：宋

萧然古丘上，有石传陨星。胡为霄汉间，坠地成此精。虽有坚白姿，块然谁汝灵。犬眼牛砺角，终日蒙膻腥。畴昔同列者，到今司赏刑。森然事芒角，次第罗空青。俛仰一气中，万化无常经。安知风云会，不复归青冥。
陪李公择观金地佛牙
作者：秦观
朝代：宋

薄伽梵相含空虚，化人分段同璠玙。
尔来示灭二千岁，真骨万里传中区。
钱塘有尼号法照，得自禁掖藏金铺。
欲因此胜高构阁，假设象似开群愚。
偶从好事至霅上，持出瞻玩相欢娱。
灵牙宝色玉不如，上有无数光明珠。
庄严一一出御帑，蜿蜒绣袋荣砗磲。
是时宾客尽上士，回向已登十地初。
殷勤称讚出软语，坐人顾眄惊俗污。
因悲人生信如梦，浪逐声势霜鬓鬚。
一源清浄谁復无，枉入诸趋更崎岖。
愿因今日诣真际，古松白日常萧疏。
乃知金仙妙难测，余润普及霑凡枯。
况復老尼亦才辩，朱甍碧瓦非难图。
行看岧峣倚青嶂，翁妪颂说倾三吴。
陪李公择观金地佛牙
作者：秦观
朝代：宋

薄伽梵相含空虚，化人分段同璠玙。尔来示灭二千岁，真骨万里传中区。钱塘有尼号法照，得自禁掖藏金铺。欲因此胜高构阁，假设象似开群愚。偶从好事至霅上，持出瞻玩相欢娱。灵牙宝色玉不如，上有无数光明珠。庄严一一出御帑，蜿蜒绣袋荣砗磲。是时宾客尽上士，回向已登十地初。殷勤称赞出软语，坐人顾眄惊俗污。因悲人生信如梦，浪逐声势霜鬓须。一源清净谁复无，枉入诸趋更崎岖。愿因今日诣真际，古松白日常萧疏。乃知金仙妙难测，馀润普及沾凡枯。况复老尼亦才辩，朱甍碧瓦非难图。行看岧峣倚青嶂，翁妪颂说倾三吴。
陪李公择观金地佛牙
作者：秦观
朝代：宋

薄伽梵相含空虚，化人分段同璠璵。尔来示灭二千岁，真骨万里传中区。钱塘有尼号法照，得自禁掖藏金铺。欲因此胜高构阁，假设象似开群愚。偶从好事至霅上，持出瞻玩相欢娱。灵牙宝色玉不如，上有无数光明珠。庄严一一出御帑，蜿蜒绣袋荣砗磲。是时宾客尽上士，回向已登十地初。殷勤称赞出软语。坐人顾眄惊俗污。因悲人生信如梦，浪逐声劫霜鬓须。一源清净谁复无，枉入诸趋更崎岖。愿因今日诣真际，古松白日常萧疏。乃知金仙妙难测，余润普及沾凡枯。况复老尺亦才辩，朱甍碧凡非难图。行看迢嶢倚青嶂，翁妪颂说倾三吴。
雨中花·指点虚无征路
作者：秦观
朝代：宋

指点虚无征路，醉乘斑虬，远访西极。正天风吹落，满空寒白。玉女明星迎笑，何苦自淹尘域？正火轮飞上，雾卷烟开，洞观金碧。重重观阁，横枕鳌峰，水面倒衔苍石。随处有寄香幽火，杳然难测。好是蟠桃熟后，阿环偷报消息。在青天碧海，一枝难遇，占取春色。
雨中花慢
作者：秦观
朝代：宋
体裁：词

指点虚无征路，醉乘斑虬，远访西极。正天风吹落，满空寒白。玉女明星迎笑，何苦自淹尘域。正火轮飞上，雾卷烟开，洞观金碧。重重观阁，横枕鳌峰，水面倒衔苍石。随处有、奇香幽火，杳然难测。好是蟠桃熟后，阿环偷报消息。在青天碧海，一枝难遇，占取春色。
雪浪石
作者：秦观
朝代：宋

汉庭卿士如云屯，结绶弹冠朝至尊。登高履危足在外，神色不变惟伯昏。金华掉头不肯住，乞身欲老江南村。天恩许兼两学士，将兵百万守北门。居士强名曰天元，寤寐山水劳心魂。高斋引泉注奇石，迅若飞浪来云根。朔南修好八十载，兵法虽妙何足论。夜阑番汉人马静，想见雉堞低金盆。报罢五更人吏散，坐调一气白元存。
雪浪石
作者：秦观
朝代：宋
体裁：古风

汉庭卿士如云屯，结绶弹冠朝至尊。登高履危足在外，神色不变惟伯昏。金华掉头不肯住，乞身欲老江南村。天恩许兼两学士，将兵百万守北门。居士彊名曰天元，寤寐山水劳心魂。高斋引泉注奇石，迅若飞浪来云根。朔南修好八十载，兵法虽妙何足论。夜阑番汉人马静，想见雉堞低金盆。报罢五更人吏散，坐调一气白元存。
雷阳书事
作者：秦观
朝代：宋

骆越风俗殊，有疾皆勿药。束带趋祀房，用史巫纷若。弦歌荐茧栗，奴士洽觞酌。呻吟殊未央，更把鸡骨灼。一笛一腰鼓，鸣声甚悲凉。借问此何为，居人朝送殇。出郭披莽苍，磨刀向猪羊。何须作佳事，鬼去百无殃。
雷阳书事·其一
作者：秦观
朝代：宋

骆越风俗殊，有疾皆勿药。
束带趋祀房，用史巫纷若。
弦歌荐茧栗，奴士洽觞酌。
呻吟殊未央，更把鷄骨灼。
雷阳书事·其一
作者：秦观
朝代：宋

骆越风俗殊，有疾皆勿药。束带趋祀房，用史巫纷若。弦歌荐茧栗，奴士洽觞酌。呻吟殊未央，更把鸡骨灼。
雷阳书事·其三
作者：秦观
朝代：宋

旧传日南郡，野女出成群。
此去尚应远，东门已如云。
蚩氓託丝布，相就通慇懃。
可怜秋胡子，不遇卓文君。
雷阳书事·其二
作者：秦观
朝代：宋
体裁：古风

一笛一腰鼓，鸣声甚悲凉。借问此何为，居人朝送殇。出郭披莽苍，磨刀向猪羊。何须作佳事，鬼去百无殃。
霅上感怀
作者：秦观
朝代：宋

七年三过白苹洲，长与诸豪载酒游。旧事欲寻无处问，雨荷风蓼不胜秋。
霅上感怀
作者：秦观
朝代：宋

七年三过白蘋洲，长与诸豪载酒游。旧事欲寻无处问，雨荷风蓼不胜秋。
青门饮
作者：秦观
朝代：宋
体裁：词

风起云间，雁横天末，严城画角，梅花三奏。塞草西风，冻云笼月，窗外晓寒轻透。人去香犹在，孤衾长闲馀绣。恨与宵长，一夜薰炉，添尽香兽。前事空劳回首。虽梦断春归，相思依旧。湘瑟声沈，庾梅信断，谁念画眉人瘦。一句难忘处，怎忍辜、耳边轻咒。任人攀折，可怜又学，章台杨柳。
青门饮·风起云间
作者：秦观
朝代：宋

风起云间，雁横天末，严城画角，梅花三奏。
塞草西风，冻云笼月，窗外晓寒轻透。
人去香犹在，孤衾长闲馀绣。
恨与宵长，一夜熏炉，添尽香兽。
前事空劳回首。
虽梦断春归，相思依旧。
湘瑟声沈，庾梅信断，谁念画眉人瘦。
一句难忘处，怎忍辜、耳边轻咒。
任人攀折，可怜又学，章台杨柳。
韩枢密夫人挽词二首
作者：秦观
朝代：宋

天上开华屋，丘山忽返真。
内人归賵盛，挽者转哀新。
鸾诏初乾墨，鱼轩已暗尘。
蔼然多德善，论次有苍珉。
韩枢密夫人挽词二首
作者：秦观
朝代：宋

奕叶貂蝉后，宗姻乐静间。从夫登两地，看子入三山。旧像瞻榆阙，遗音想佩环。百年川阅水，不复更西还。天上开华屋，丘山忽返真。内人归赗盛，挽者转哀新。鸾诏初乾墨，鱼轩已暗尘。蔼然多德善，论次有苍珉。
韩枢密夫人挽词二首
作者：秦观
朝代：宋

奕叶貂蝉後，宗姻乐静间。从夫登两地，看子入三山。旧像瞻榆阙，遗音想佩环。百年川阅水，不复更西还。
韩枢密夫人挽词二首·其一
作者：秦观
朝代：宋

奕叶貂蝉后，宗姻乐静间。从夫登两地，看子入三山。旧像瞻榆阙，遗音想佩环。百年川阅水，不复更西还。
韩枢密夫人挽词二首·其一
作者：秦观
朝代：宋

奕叶貂蝉后，宗姻乐静间。
从夫登两地，看子入三山。
旧像瞻榆阙，遗音想佩环。
百年川阅水，不復更西还。
韩枢密夫人挽词二首·其二
作者：秦观
朝代：宋

天上开华屋，丘山忽返真。内人归赗盛，挽者转哀新。鸾诏初乾墨，鱼轩已暗尘。蔼然多德善，论次有苍珉。
韩枢密夫人挽词二首·其二
作者：秦观
朝代：宋

天上开华屋，丘山忽返真。
内人归赗盛，挽者转哀新。
鸾诏初干墨，鱼轩已暗尘。
蔼然多德善，论次有苍珉。
题之禅老许以草庵见处作诗以约之
作者：秦观
朝代：宋

橡叶冈头释马衔，区中奇观得穷探。
岸空飞鼠声相应，江静群峰影倒涵。
居士碧云裁秀句，道人哀玉扣清谈。
偶成二老风流事，不是三乘宿草庵。
题五柳亭
作者：秦观
朝代：宋

结构依流水，新题五柳亭。登临有遗味，攀折不胜情。隔岸闾阎鼓，绕轩舟舫横。
题五柳亭
作者：秦观
朝代：宋

结构依流水，新题五柳亭。登临有遗味，攀折不胜情。隔岸闾阎鼓，遶轩舟舫横。
题务中壁
作者：秦观
朝代：宋

榨头春酒响潺潺，垆下黄翁寝正安。梦入平阳旧池馆，隔花螭口吐清寒。
题务中壁
作者：秦观
朝代：宋

醡头春酒响潺潺，垆下黄翁寝正安。
梦入平阳旧池馆，隔花螭口吐清寒。
题双松寄陈季常
作者：秦观
朝代：宋
体裁：古风

遥闻连理松，托根黄麻城。枝枝相钩带，叶叶同死生。虽云金石姿，未免儿女情。想应风月夕，满庭合欢声。
题双松寄陈季常
作者：秦观
朝代：宋

遥闻连理松，託根黄麻城。
枝枝相钩带，叶叶同死生。
虽云金石姿，未免儿女情。
想应风月夕，满庭合欢声。
题杨康功醉道士石
作者：秦观
朝代：宋
体裁：古风

黄冠初饮何人酒，径醉颓然不知久。风吹化石楚山阿，藤蔓缠身藓封口。常随白鹤亦飞去，但有衣冠同不朽。异物终为贤俊得，野老田夫岂宜有。华阴杨公香桉吏，一见遂作忘年友。日暮西垣视草归，往往对之倾数斗。大梦之间无定论，启母望夫天所诱。谷城或与子房期，西域更为陈那吼。我疑黄冠反见玩，若此坚顽定醒否。何当一笑凌苍霞，顾谢主人聊举手。
题汤泉二首
作者：秦观
朝代：宋

满斛泠泠注不穷，幻尘乾慧洗皆空。法流水接诸天上，神瀵香闻一国中。金粟示为除病恼，跋陀仍已获圆通。马蹄又入风埃去，回首吴吟谢迮翁。温井霜寒碧甃澄，飞尘不动玉奁清。老翁仙去羸骖共，太子东归废沼平。据石聊为宝陀观，决渠还落堰溪声。浣肠灌顶虽殊事，一洗劳生病恼轻。
题汤泉二首·其一
作者：秦观
朝代：宋

满斛泠泠注不穷，幻尘乾慧洗皆空。法流水接诸天上，神瀵香闻一国中。金粟示为除病恼，跋陀仍已获圆通。马蹄又入风埃去，回首吴吟谢迮翁。
题汤泉二首·其一
作者：秦观
朝代：宋

满斛泠泠注不穷，幻尘干慧洗皆空。
法流水接诸天上，神瀵香闻一国中。
金粟示为除病恼，跋陀仍已获圆通。
马蹄又入风埃去，回首吴吟谢迮翁。
题汤泉二首·其二
作者：秦观
朝代：宋
体裁：七言律诗

温井霜寒碧甃澄，飞尘不动玉奁清。老翁仙去羸骖共，太子东归废沼平。据石聊为宝陀观，决渠还落堰溪声。浣肠灌顶虽殊事，一洗劳生病恼轻。
题法海平阇黎
作者：秦观
朝代：宋
体裁：七言绝句

寒食山州百色喧，春风花雨暗川原。因循移病依香火，写得弥陀七万言。
题苏轼雨竹图
作者：秦观
朝代：宋

叶密雨偏重，枝垂雾不消。会看晴日后，依旧拂云霄。
题赵团练画江干晚景四绝
作者：秦观
朝代：宋

本自江湖客，宦游常苦心。看君小平远，怀我旧登临。鸟外云峰晚，沙头草树晴。想初挥洒就，侍女一齐惊。公子歌钟里，何从识渺茫。惟应斗帐梦，曾到水云乡。晓浦烟笼树，春江水拍空。烦君添小艇，画我作渔翁。
题赵团练画江干晚景四绝·其一
作者：秦观
朝代：宋
体裁：五言绝句

本自江湖客，宦游常苦心。看君小平远，怀我旧登临。
题赵团练画江干晚景四绝·其三
作者：秦观
朝代：宋

公子歌钟裏，何从识渺茫。
惟应斗帐梦，曾到水云乡。
题赵团练画江干晚景四绝·其三
作者：秦观
朝代：宋

公子歌钟里，何从识渺茫。惟应斗帐梦，曾到水云乡。
题赵团练画江干晚景四绝·其二
作者：秦观
朝代：宋
体裁：五言绝句

鸟外云峰晚，沙头草树晴。想初挥洒就，侍女一齐惊。
题赵团练画江干晚景四绝·其四
作者：秦观
朝代：宋
体裁：五言绝句

晓浦烟笼树，春江水拍空。烦君添小艇，画我作渔翁。
题郴阳道中一古寺壁二绝
作者：秦观
朝代：宋

哀歌巫女隔祠丛，饥鼠相追坏壁中。
北客念家浑不睡，荒山一夜两吹风。
题郴阳道中一古寺壁二绝
作者：秦观
朝代：宋

门掩荒寒僧未归，萧萧庭菊两三枝。行人到此无肠断，问尔黄花知不知。哀歌巫女隔祠丛，饥鼠相追坏壁中。北客念家浑不睡，荒山一夜雨吹风。
题郴阳道中一古寺壁二绝·其一
作者：秦观
朝代：宋
体裁：七言绝句

门掩荒寒僧未归，萧萧庭菊两三枝。行人到此无肠断，问尔黄花知不知。
题郴阳道中一古寺壁二绝·其二
作者：秦观
朝代：宋
体裁：七言绝句

哀歌巫女隔祠丛，饥鼠相追坏壁中。北客念家浑不睡，荒山一夜雨吹风。
题金华山寺壁
作者：秦观
朝代：宋
体裁：七言绝句

鸾鹤同为汗漫游，天风吹散下沧洲。金华有路通元气，水绕高寒不断流。
题阎求仁虚乐亭
作者：秦观
朝代：宋
体裁：七言律诗

长官平昔嗜林丘，僧与开亭待胜游。修竹回环扶碧瓦，小池方折转清流。春深鶗鴂催诗句，夜静蟾蜍入酒舟。只恐政成留不得，县人空此忆韦游。
题阎求仁虚乐亭
作者：秦观
朝代：宋

长官平昔嗜林丘，僧与开亭待胜游。修竹回环扶碧瓦，小池方折转清流。春深鶗鴃催诗句，夜静蟾蜍入酒舟。只恐政成留不得，县人空此忆韦游。
题騕袅图
作者：秦观
朝代：宋

双瞳夹镜权协月，尾鬣萧森泽于发。鞍衔不施缰复脱，旁无驭者气腾越。地如砥平丘陇灭，天寒日暮抱饥渴。骧首号鸣思一发，超轶绝尘入恍忽。东门金铸久销歇，曹霸丹青亦云没。赖有龙眠戏挥笔，眼前时见千里骨。玉台阊阖相因依，嗟尔龙媒空自奇。鸾旗日行三十里，焉用逐风追电为。
题騕褭图
作者：秦观
朝代：宋

双瞳夹镜权协月，尾鬣萧森泽于髮。
鞍衔不施缰復脱，旁无驭者气腾越。
地如砥平丘陇灭，天寒日暮抱饥渴。
骧首号鸣思一发，超轶绝尘入恍忽。
东门金铸久销歇，曹霸丹青亦云没。
頼有龙眠戏挥笔，眼前时见千里骨。
玉台阊阖相因依，嗟尔龙媒空自奇。
鸾旗日行三十里，焉用逐风追电为。
风入松（西山）
作者：秦观
朝代：宋
体裁：词

崇峦雨过碧瑶光。花木递幽香。青冥杳霭无尘到，比龙宫、分外清凉。霁景一楼苍翠。薰风满壑笙簧。不妨终日此徜徉。宇宙总俳场。石边试剑人何在，但荒烟、蔓草迷茫。好酹杯中芳酒，少留树杪斜阳。
风流子
作者：秦观
朝代：宋

东风吹碧草。年华换、行客老沧州。见梅吐旧英，柳摇新绿，恼人春色。还上枝头，寸心乱、北随云黯黯。东逐水悠悠。斜日半山，暝烟两岸。数声横笛，一叶扁舟。青门同携手。前欢记、浑似梦里扬州。谁念断肠南陌，回首西楼。算天长地久，有时有尽，奈何绵绵，此恨难休。拟待倩人说与，生怕人愁。
风流子
作者：秦观
朝代：宋
体裁：词

东风吹碧草。年华换、行客老沧州。见梅吐旧英，柳摇新绿，恼人春色。还上枝头，寸心乱、北随云黯黯。东逐水悠悠。斜日半山，暝烟两岸，数声横笛，一叶扁舟。
青门同携手。前欢记、浑似梦里扬州。谁念断肠南陌，回首西楼。算天长地久，有时有尽，奈何绵绵，此恨难休。拟待倩人说与，生怕人愁。
风流子
作者：秦观
朝代：宋
体裁：词

东风吹碧草。年华换、行客老沧洲。见梅吐旧英，柳摇新绿，恼人春色。还上枝头，寸心乱、北随云黯黯。东逐水悠悠。斜日半山，暝烟两岸。数声横笛，一叶扁舟。青门同携手。前欢记、浑似梦里扬州。谁念断肠南陌，回首西楼。算天长地久，有时有尽，奈何绵绵，此恨难休。拟待倩人说与，生怕人愁。
风流子
作者：秦观
朝代：宋

新阳上帘幌，东风转，又是一年华。正驼褐寒侵，燕钗春袅。句翻词客，簪斗宫娃。堪娱处，林莺啼暖树，渚鸭睡睛沙。绣阁轻烟，剪灯时候，青旗残雪，卖酒人家。此时，因重省，瑶台畔，曾过翠盖香车。惆怅尘缘犹在，密约还赊。念鳞鸿不见，谁传芳信，潇湘人远，空采苹花。无奈疏梅风景，淡草天涯。
风流子·东风吹碧草
作者：秦观
朝代：宋
体裁：词

东风吹碧草，年华换、行客老沧洲。
见梅吐旧英，柳摇新绿，恼人春色，还上枝头。
寸心乱，北随云黯黯，东逐水悠悠。
斜日半山，暝烟两岸，数声横笛，一叶扁舟。
青门同携手，前欢记、浑似梦里扬州。
谁念断肠南陌，回首西楼。
算天长地久，有时有尽，奈何绵绵，此恨难休。
拟待倩人说与，生怕人愁。
风流子·东风吹碧草
作者：秦观
朝代：宋

东风吹碧草，年华换、行客老沧洲。见梅吐旧英，柳摇新绿，恼人春色，还上枝头，寸心乱，北随云黯黯，东逐水悠悠。斜日半山，暝烟两岸，数声横笛，一叶扁舟。青门同携手，前欢记、浑似梦里扬州。谁念断肠南陌，回首西楼。算天长地久，有时有尽，奈何绵绵，此恨难休。拟待倩人说与，生怕人愁。
饮酒诗四首
作者：秦观
朝代：宋

左手持蟹螯，举觞属云汉。
天生此神物，为我洗忧患。
山川同恍忽，鱼鸟共萧散。
客至壼自倾，欲去不容间。
饮酒诗四首
作者：秦观
朝代：宋

我观人间世，无如醉中真。虚空为消陨，况乃百忧身。惜哉知此晚，坐令华发新。圣人难骤得，得且致贤人。左手持蟹螯，举觞属云汉。天生此神物，为我洗忧患。山川同恍惚，鱼鸟共萧散。客至壶自倾，欲去不容间。客从南方来，酌我一瓯茗。我酌初不啜，彊啜且复醒。既凿浑沌氏，遂出华胥境。操戈逐儒生，举觞还酩酊。雷觞淡如水，经年不濡唇。爰有扰龙系，为造英灵春。英灵韵甚高，蒲萄难为邻。他年血食汝，应配杜康神。
饮酒诗四首·其一
作者：秦观
朝代：宋
体裁：古风

我观人间世，无如醉中真。虚空为消陨，况乃百忧身。惜哉知此晚，坐令华发新。圣人难骤得，得且致贤人。
饮酒诗四首·其一
作者：秦观
朝代：宋

我观人间世，无如醉中真。
虚空为消陨，况乃百忧身。
惜哉知此晚，坐令华髮新。
圣人难骤得，得且致贤人。
饮酒诗四首·其三
作者：秦观
朝代：宋

客从南方来，酌我一瓯茗。我酌初不啜，彊啜且复醒。既凿浑沌氏，遂出华胥境。操戈逐儒生，举觞还酩酊。
饮酒诗四首·其三
作者：秦观
朝代：宋

客从南方来，酌我一瓯茗。
我酌初不啜，彊啜且復醒。
既凿浑沌氏，遂出华胥境。
操戈逐儒生，举觞还酩酊。
饮酒诗四首·其二
作者：秦观
朝代：宋
体裁：古风

左手持蟹螯，举觞属云汉。天生此神物，为我洗忧患。山川同恍惚，鱼鸟共萧散。客至壶自倾，欲去不容间。
饮酒诗四首·其四
作者：秦观
朝代：宋
体裁：古风

雷觞淡如水，经年不濡唇。爰有扰龙系，为造英灵春。英灵韵甚高，蒲萄难为邻。他年血食汝，应配杜康神。
马上口占二首
作者：秦观
朝代：宋

向晨结束争长途，利风刮面冰在须。冈穷得水马不进，雾暗失道人相呼。悠悠旁舍见汲井，轧轧隔林闻挽车。游目骋怀自可乐，勿忆乡县增烦纡。霜风棱棱万木枯，梅花破萼犹含须。田家往往事游猎，追逐狐兔相号呼。微茫山中起狂烧，隐约林梢低日车。马头渐觉有佳趣，勿厌阡陌多萦纡。
马上口占二首·其一
作者：秦观
朝代：宋

向晨结束争长途，利风刮面冰在须。冈穷得水马不进，雾暗失道人相呼。悠悠旁舍见汲井，轧轧隔林闻挽车。游目骋怀自可乐，勿忆乡县增烦纡。
马上口占二首·其一
作者：秦观
朝代：宋

向晨结束争长途，利风刮面冰在鬚。
冈穷得水马不进，雾暗失道人相呼。
悠悠旁舍见汲井，轧轧隔林闻輓车。
游目骋怀自可乐，勿忆乡县增烦纡。
马上口占二首·其二
作者：秦观
朝代：宋
体裁：古风

霜风棱棱万木枯，梅花破萼犹含须。田家往往事游猎，追逐狐兔相号呼。微茫山中起狂烧，隐约林梢低日车。马头渐觉有佳趣，勿厌阡陌多萦纡。
马上口占二首·其二
作者：秦观
朝代：宋

霜风棱棱万木枯，梅花破萼犹含鬚。
田家往往事游猎，追逐狐兔相号呼。
微茫山中起狂烧，隠约林梢低日车。
马头渐觉有佳趣，勿厌阡陌多萦纡。
驾幸太学
作者：秦观
朝代：宋
体裁：七言律诗

原庙初更十二章，还舆诏跸幸诸庠。法天辟水遥迎仗，应月深衣不乱行。风动四夷将遣子，礼行三舍遂宾王。前知此举追虞氏，果有球音发舜堂。
鬼门关
作者：秦观
朝代：宋

身在鬼门关外天，命轻人鲊瓮头船。北人恸哭南人笑，日落荒村闻杜鹃。
鲜于子骏使君生日
作者：秦观
朝代：宋

惟昔高堂梦，熊罴兆吉占。气钟西蜀秀，时应仲秋严。江汉挥犀尾，风云下笔尖。微辞追屈宋，精义到黄炎。操履森寒柏，名声耿夜蟾。击彊雕鹗健，治剧鸊鹈铦。使者旌旄易，将军印绶添。鸳鸿随步武，虎豹入韬钤。锦覆郎官被，彤垂太守襜。两行分蜜炬，十里上珠帘。礼士常悬榻，诛奸或奋髯。雨堂昏绛帐，风帙乱牙签。银汉星初换，金茎露已沾。欢声连北固，寿邑亘东渐。丽句充文几，奇香牣玉奁。簪绅五福具，樽俎四难兼。贱子真殊幸，清标获屡觇。误蒙雕朽木，猥辱画无盐。嘉运方熙洽，英才岂滞淹。伫公归法从，行道慰民瞻。
鲜于子骏使君生日
作者：秦观
朝代：宋

惟昔高堂梦，熊罴兆吉占。
气钟西蜀秀，时应仲秋严。
江汉挥犀尾，风云下笔尖。
微辞追屈宋，精义到黄炎。
操履森寒栢，名声耿夜蟾。
击彊鵰鹗健，治剧鸊鹈铦。
使者旌旄易，将军印绶添。
鸳鸿随步武，虎豹入韬钤。
锦覆郎官被，彤垂太守襜。
两行分蜜炬，十里上珠帘。
礼士常悬榻，诛姦或奋髯。
雨堂昏绛帐，风帙乱牙籤。
银汉星初换，金茎露已霑。
欢声连北固，寿邑亘东渐。
丽句充文几，奇香牣玉奁。
簪绅五福具，罇俎四难兼。
贱子真殊幸，清标获屡觇。
误蒙雕朽木，猥辱画无盐。
嘉运方熙洽，英才岂滞淹。
伫公归法从，行道慰民瞻。
鲜于子骏使君生日
作者：秦观
朝代：宋

惟昔高堂梦，熊罴兆吉占。气锺西蜀秀，时应仲秋严。江汉挥犀尾，风云下笔尖。微辞追屈宋，精义到黄炎。操履森寒柏，名声耿夜蟾。击强鵰鹗健，治剧鷿鹈銛。使者旌旄易，将军印缓添。鸳鸿随步武，虎豹入韬钤。锦覆郎官被，彤垂太守襜。两行分蜜炬，十里上珠帘。礼士常悬榻，诛奸或奋髯。雨堂昏绛帐，风帙乱牙签。银汉星初换，金茎露已沾。欢声连北固，寿邑宣东渐。丽句充文几，奇香牣玉奁。簪绅五福具，樽俎四难兼。贱子真殊幸，清标获屡觇。误蒙雕朽木，猥辱画无盐。嘉运方熙洽，英才岂滞淹。伫公归法从，行道慰民瞻。
鹊桥仙
作者：秦观
朝代：宋

纤云弄巧，飞星传恨，银汉迢迢暗度。金风玉露一相逢，便胜却、人间无数。柔情似水，佳期如梦，忍顾鹊桥归路。两情若是久长时，又岂在、朝朝暮暮。
鹊桥仙
作者：秦观
朝代：宋
体裁：词

纤云弄巧，飞星传恨，银汉迢迢暗度。金风玉露一相逢，便胜却人间无数。
柔情似水，佳期如梦，忍顾鹊桥归路。两情若是久长时，又岂在朝朝暮暮？
鹊桥仙·纤云弄巧
作者：秦观
朝代：宋
体裁：词

纤云弄巧，飞星传恨，银汉迢迢暗度。
金风玉露一相逢，便胜却、人间无数。
柔情似水，佳期如梦，忍顾鹊桥归路。
两情若是长久时，又岂在、朝朝暮暮。
鹊桥仙·纤云弄巧
作者：秦观
朝代：宋

纤云弄巧，飞星传恨，银汉迢迢暗度。金风玉露一相逢，便胜却人间无数。
柔情似水，佳期如梦，忍顾鹊桥归路。两情若是久长时，又岂在朝朝暮暮。
鹊桥仙·纤云弄巧
作者：秦观
朝代：宋

纤云弄巧，飞星传恨，银汉迢迢暗度。金风玉露一相逢，便胜却人间无数。（度通：渡）柔情似水，佳期如梦，忍顾鹊桥归路。两情若是久长时，又岂在朝朝暮暮。
鹧鸪天·枝上流莺和泪闻
作者：秦观
朝代：宋

枝上流莺和泪闻，新啼痕间旧啼痕。一春鱼鸟无消息，千里关山劳梦魂。无一语，对芳尊。安排肠断到黄昏。甫能炙得灯儿了，雨打梨花深闭门。
鹧鸪天·枝上流莺和泪闻
作者：秦观
朝代：宋
体裁：词

枝上流莺和泪闻，新啼痕间旧啼痕。一春鱼鸟无消息，千里关山劳梦魂。
无一语，对芳尊，安排肠断到黄昏。甫能炙得灯儿了，雨打梨花深闭门。
鼓笛慢/水龙吟
作者：秦观
朝代：宋
体裁：词

乱花丛里曾携手，穷艳景，迷欢赏。到如今谁把，雕鞍锁定，阻游人来往。好梦随春远，从前事、不堪思想。念香闺正杳，佳欢未偶，难留恋、空惆怅。永夜婵娟未满，叹玉楼，几时重上。那堪万里，却寻归路，指阳关孤唱。苦恨东流水，桃源路、欲回双桨。仗何人，细与叮宁问呵，我如今怎向。
鼓笛慢·乱花丛里曾携手
作者：秦观
朝代：宋

乱花丛里曾携手，穷艳景，迷欢赏。到如今，谁把雕鞍锁定，阻游人来往。好梦随春远，从前事、不堪思想。念香闺正杳，佳欢未偶，难留恋、空惆怅。永夜婵娟未满，叹玉楼、几时重上。那堪万里，却寻归路，指阳关孤唱。苦恨东流水，桃源路、欲回双桨。仗何人细与、丁宁问呵，我如今怎向？
鼓笛慢·水龙吟·乱花丛里曾携手
作者：秦观
朝代：宋
体裁：词

乱花丛里曾携手，穷艳景，迷欢赏。到如今谁把，雕鞍锁定，阻游人来往。好梦随春远，从前事、不堪思想。念香闺正杳，佳欢未偶，难留恋、空惆怅。永夜婵娟未满，叹玉楼，几时重上。那堪万里，却寻归路，指阳关孤唱。苦恨东流水，桃源路、欲回双桨。仗何人，细与丁宁问呵，我如今怎向。
齐逸亭
作者：秦观
朝代：宋

焰发郎君更不归，故亭萧瑟异当时。玉笙金管浑如梦，只有梅花三四枝。
齐逸亭
作者：秦观
朝代：宋
体裁：七言绝句

燄发郎君更不归，故亭萧瑟异当时。玉笙金管浑如梦，只有梅花三四枝。
丁巳九日携酒要叔問登通道門樓而江彦文寄玉友適至因用己未歲吴下九日詩韻作
作者：程俱
朝代：宋

凉秋風物正清華，極目高樓不見花。
老境固知無樂事，醉鄉聊欲寄生涯。
銀鈎遠寄清桐滑，玉液親題赤印斜。
笑引壺觴成一醉，歌筵遙想鬢堆鴉。
丁巳九日携酒要叔问登通道门楼而江彦文寄玉友适至因用己未岁吴下九日诗韵作
作者：程俱
朝代：宋

凉秋风物正清华，极目高楼不见花。
老境固知无乐事，醉乡聊欲寄生涯。
银鈎远寄清桐滑，玉液亲题赤印斜。
笑引壶觞成一醉，歌筵遥想鬓堆鸦。
丁巳九日携酒要叔问登通道门楼而江彦文寄玉友适至因用己未岁吴下九日诗韵作
作者：程俱
朝代：宋

凉秋风物正清华，极目高楼不见花。老境固知无乐事，醉乡聊欲寄生涯。银钩远寄清桐滑，玉液亲题赤印斜。笑引壶觞成一醉，歌筵遥想鬓堆鸦。
七夕
作者：程俱
朝代：宋

阿母云车下建章，茂陵秋草竟荒凉。汉庭卿相如麻苇，只数窥窗陛戟郎。缑氏山头白鹤飞，山川良是昔人非。翛然脱屣人间世，不独辽东丁令威。胥门老蔡定凡仙，会有神人与作缘。自笑尘容滞穷骨，不如鸡犬上青天。腹中书籍虽无几，可奈多知作病何。正欲扫除无复理，聊将犊鼻挂庭柯。织女机边天汉流，盈盈脉脉望痴牛。未应乞巧能如愿，咫尺星桥不自由。乘槎吾欲问天孙，荣悴宁当巧拙论。富贵可求难自强，五穷那肯置迷魂。
七夕·其一
作者：程俱
朝代：宋
体裁：七言绝句

阿母云车下建章，茂陵秋草竟荒凉。汉庭卿相如麻苇，只数窥窗陛戟郎。
七夕·其一
作者：程俱
朝代：宋

阿母雲車下建章，茂陵秋草竟荒涼。
漢庭卿相如麻葦，只數窺窗陛戟郎。
七夕·其三
作者：程俱
朝代：宋

胥門老蔡定凡仙，會有神人與作緣。
自笑塵容滯窮骨，不如雞犬上青天。
七夕·其三
作者：程俱
朝代：宋
体裁：七言绝句

胥门老蔡定凡仙，会有神人与作缘。自笑尘容滞穷骨，不如鸡犬上青天。
七夕·其二
作者：程俱
朝代：宋

緱氏山頭白鶴飛，山川良是昔人非。
翛然脱屣人間世，不獨遼東丁令威。
七夕·其二
作者：程俱
朝代：宋
体裁：七言绝句

缑氏山头白鹤飞，山川良是昔人非。翛然脱屣人间世，不独辽东丁令威。
七夕·其五
作者：程俱
朝代：宋

織女機邊天漢流，盈盈脉脉望癡牛。
未應乞巧能如願，咫尺星橋不自由。
七夕·其五
作者：程俱
朝代：宋
体裁：七言绝句

织女机边天汉流，盈盈脉脉望痴牛。未应乞巧能如愿，咫尺星桥不自由。
七夕·其六
作者：程俱
朝代：宋

乘槎吾欲問天孫，榮悴寧當巧拙論。
富貴可求難自強，五窮那肯置迷魂。
七夕·其六
作者：程俱
朝代：宋
体裁：七言绝句

乘槎吾欲问天孙，荣悴宁当巧拙论。富贵可求难自强，五穷那肯置迷魂。
七夕·其四
作者：程俱
朝代：宋

腹中书籍虽无几，可奈多知作病何。正欲扫除无复理，聊将犊鼻挂庭柯。
七夕·其四
作者：程俱
朝代：宋

腹中书籍虽无几，可奈多知作病何。
正欲扫除无復理，聊将犊鼻挂庭柯。
七夕·其四
作者：程俱
朝代：宋

腹中書籍雖無幾，可奈多知作病何。
正欲掃除無復理，聊将犢鼻挂庭柯。
三峰草堂
作者：程俱
朝代：宋

庭前双梧一亩阴，禅房萧森花木深。清霜脱叶空山响，梦觉寒窗松月林。雨洗千山翠欲浮，稻畦松涧已争流。朝来风急凝云尽，历历钟声过五州。
三峰草堂·其一
作者：程俱
朝代：宋
体裁：七言绝句

庭前双梧一亩阴，禅房萧森花木深。清霜脱叶空山响，梦觉寒窗松月林。
三峰草堂·其一
作者：程俱
朝代：宋

庭前雙梧一畝陰，禪房蕭森花木深。
清霜脫葉空山響，夢覺寒窗松月林。
三峰草堂·其二
作者：程俱
朝代：宋
体裁：七言绝句

雨洗千山翠欲浮，稻畦松涧已争流。朝来风急凝云尽，历历钟声过五州。
三峰草堂·其二
作者：程俱
朝代：宋

雨洗千山翠欲浮，稻畦松澗已爭流。
朝來風急凝雲盡，歷歷鐘聲過五州。
与叔问预约继九老之会
作者：程俱
朝代：宋

七老当年四美并，韩温千载接仪型。世间天爵兼人爵，云外台星聚德星。白发篸花看更好，碧山环座眼偏青。相期勉继耆英会，留与衢人作画屏。
与叔问预约继九老之会
作者：程俱
朝代：宋

七老当年四美并，韩温千载接仪型。
世间天爵兼人爵，云外台星聚德星。
白髮篸花看更好，碧山环座眼偏青。
相期勉继耆英会，留与衢人作画屏。
与江仲嘉褒赵叔问子昼潘杲卿杲分题赋诗以颜鲁公裴晋公贺监陈希夷画像为题以我思古人为韵余得裴晋公我字韵一首
作者：程俱
朝代：宋

晋公护河东，身退势亦左。
忧心极饥渇，谠议抗嵬琐。
居朝重九鼎，下贼飞一笴。
淮西弹丸地，孺子甚么么。
发兵本无难，万口无一可。
平淮取淄青，如掇掌中果。
折衝乃余事，世论岂知我。
天方厌唐德，莫捄萧墙祸。
空余丘祷诗，千古幽泪堕。
与江仲嘉褒赵叔问子昼潘杲卿杲分题赋诗以颜鲁公裴晋公贺监陈希夷画像为题以我思古人为韵余得裴晋公我字韵一首
作者：程俱
朝代：宋

晋公护河东，身退势亦左。忧心极饥渴，谠议抗嵬琐。居朝重九鼎，下贼飞一笴。淮西弹丸地，孺子甚么么。发兵本无难，万口无一可。平淮取淄青，如掇掌中果。折冲乃馀事，世论岂知我。天方厌唐德，莫救萧墙祸。空馀丘祷诗，千古幽泪堕。
与蒋子有道丁田相从吴下之适感而赋诗
作者：程俱
朝代：宋

三径旁临招隐溪，子真池馆叩林扉。
拏舟雪夜多乘兴，步屧春风每醉归。
居舍相望一牛吼，官途常作二鳬飞。
试寻邀月持杯地，共觉劳生四十非。
与蒋子有道丁田相从吴下之适感而赋诗
作者：程俱
朝代：宋

三径旁临招隐溪，子真池馆叩林扉。拿舟雪夜多乘兴，步屧春风每醉归。居舍相望一牛吼，官途常作二凫飞。试寻邀月持杯地，共觉劳生四十非。
丙辰八月六日作
作者：程俱
朝代：宋

負痾今日四周年，藥裏關心雪滿顛。
坐失分陰嗟倐忽，行扶跬步苦跰𨇤。
支離徒費三鍾粟，潦倒仍依二頃田。
身在山林名絳闕，無功飽食愧前賢。
丙辰八月六日作
作者：程俱
朝代：宋

负痾今日四周年，药裏关心雪满颠。
坐失分阴嗟倐忽，行扶跬步苦跰𨇤。
支离徒费三钟粟，潦倒仍依二顷田。
身在山林名绛阙，无功饱食愧前贤。
丙辰八月六日作
作者：程俱
朝代：宋

负痾今日四周年，药裹关心雪满颠。坐失分阴嗟倏忽，行扶跬步苦跰？。支离徒费三钟粟，潦倒仍依二顷田。身在山林名绛阙，无功饱食愧前贤。
丙辰八月六日作
作者：程俱
朝代：宋
体裁：七言律诗

负痾今日四周年，药裹关心雪满颠。坐失分阴嗟倏忽，行扶跬步苦跰�。支离徒费三钟粟，潦倒仍依二顷田。身在山林名绛阙，无功饱食愧前贤。
为宜兴郑主簿赋寓轩一首
作者：程俱
朝代：宋

物生太空中，巨细同一寓。机缄固有待，舟壑本无住。二仪立毫尘，万化失朝暮。要之傥来寄，正自堕形数。滔滔人间世，俯仰若泡露。浮游皆适然，蚊睫漫来去。着身方丈室，聊作槁梧据。了观诸幻境，内外绝欣恶。须知五蕴山，今我聊托附。回头主人翁，妙住了无处。
为宜兴郑主簿赋寓轩一首
作者：程俱
朝代：宋

物生太空中，巨细同一寓。
机缄固有待，舟壑本无住。
二仪立毫尘，万化失朝暮。
要之傥来寄，正自堕形数。
滔滔人间世，俯仰若泡露。
浮游皆适然，蚊睫漫来去。
着身方丈室，聊作槁梧据。
了观诸幻境，内外绝欣恶。
须知五藴山，今我聊託附。
回头主人翁，妙住了无处。
九斗坛
作者：程俱
朝代：宋

万族同一垢，齐州集微尘。
高灵不来下，厌此浊恶熏。
从来筑坛处，往往清无邻。
腥羶远人迹，庶或来仙真。
兹坛峙幽绝，尚有古制存。
龟图布八隅，彷佛数兑坤。
黄冠道中寒，寓址今祇园。
游人蹑其上，未觉大象尊。
空令恨聃史，不使羣聋奔。
盖公虽未见，岂乏栾与垣。
九斗坛
作者：程俱
朝代：宋

万族同一垢，齐州集微尘。高灵不来下，厌此浊恶薰。从来筑坛处，往往清无邻。腥膻远人迹，庶或来仙真。兹坛峙幽绝，尚有古制存。龟图布八隅，彷佛数兑坤。黄冠道中寒，寓址今祇园。游人蹑其上，未觉大象尊。空令恨聃史，不使群聋奔。盖公虽未见，岂乏栾与垣。
九斗壇
作者：程俱
朝代：宋

萬族同一垢，齊州集微塵。
高靈不來下，厭此濁惡薰。
從來築壇處，往往清無鄰。
腥羶遠人迹，庶或來仙真。
兹壇峙幽絕，尚有古制存。
龜圖布八隅，彷彿數兌坤。
黄冠道中寒，寓址今祇園。
遊人躡其上，未覺大象尊。
空令恨聃史，不使羣聾奔。
蓋公雖未見，豈乏欒與垣。
九日写怀
作者：程俱
朝代：宋

节物惊心两鬓华，东篱空绕未开花。百年将半仕三已，五亩就荒天一涯。岂有白衣来剥啄，亦从乌帽自攲斜。真成独坐空搔首，门柳萧萧噪暮鸦。
九日写怀
作者：程俱
朝代：宋

节物惊心两鬓华，东篱空绕未开花。
百年将半仕三已，五亩就荒天一涯。
岂有白衣来剥啄，亦从乌帽自欹斜。
真成独坐空搔首，门柳萧萧噪暮鸦。
九日块坐无聊越州使君季野舍人见过敝庐会方回承议亦至因游章公山林登览甚适越州置酒暮夜乃归作诗一首
作者：程俱
朝代：宋

独坐正搔首，华轩款柴荆。念兹节物佳，及此久雨晴。驾言共幽讨，一放远目明。森苍蛾眉山，上有百尺亭。遥岑出西南，杳蔼川原平。城中十万家，烟云隐飞甍。凉秋得遐观，始觉天地清。朱栏据木末，开筵敞南荣。持觞屡相属，泛彼东篱英。不知日云暮，初月忽已升。秋娥亦徘徊，流光代华灯。风流龙山集，坐见千古情。慷慨相顾言，曜灵急飞腾。人生无根蒂，聚散不可凭。悬知明年会，相望若初星。公如洪都宴，杰阁依青冥。傥有英妙客，摛文焕丹青。我如斜山翁，浪爱九日名。幽忧不能写，浊酒或自倾。会与鉴湖老，兹山聊复登。
九日块坐无聊越州使君季野舍人见过敝庐会方回承议亦至因游章公山林登览甚适越州置酒暮夜乃归作诗一首
作者：程俱
朝代：宋

独坐正搔首，华轩款柴荆。
念兹节物佳，及此久雨晴。
驾言共幽讨，一放远目明。
森苍蛾眉山，上有百尺亭。
遥岑出西南，杳蔼川原平。
城中十万家，烟云隐飞甍。
凉秋得遐观，始觉天地清。
朱栏据木末，开筵敞南荣。
持觞屡相属，泛彼东篱英。
不知日云暮，初月忽已升。
秋娥亦徘徊，流光代华灯。
风流龙山集，坐见千古情。
慷慨相顾言，曜灵急飞腾。
人生无根蒂，聚散不可凭。
悬知明年会，相望若初星。
公如洪都宴，杰阁依青冥。
傥有英妙客，摛文焕丹青。
我如斜山翁，浪爱九日名。
幽忧不能写，浊酒或自倾。
会与鑑湖老，兹山聊復登。
九日塊坐無聊越州使君季野舍人見過敝廬會方回承議亦至因遊章公山林登覽甚適越州置酒暮夜乃歸作詩一首
作者：程俱
朝代：宋

獨坐正搔首，華軒款柴荆。
念兹節物佳，及此久雨晴。
駕言共幽討，一放遠目明。
森蒼蛾眉山，上有百尺亭。
遙岑出西南，杳藹川原平。
城中十萬家，煙雲隱飛甍。
凉秋得遐觀，始覺天地清。
朱欄據木末，開筵敞南榮。
持觴屢相屬，泛彼東籬英。
不知日云暮，初月忽已升。
秋娥亦徘徊，流光代華燈。
風流龍山集，坐見千古情。
慷慨相顧言，曜靈急飛騰。
人生無根蒂，聚散不可憑。
懸知明年會，相望若初星。
公如洪都宴，傑閣依青冥。
儻有英妙客，摛文煥丹青。
我如斜山翁，浪愛九日名。
幽憂不能寫，濁酒或自傾。
會與鑑湖老，兹山聊復登。
九日夜月色如昼山林清绝念无以共此赏者闻元长宗正仲长隐居陪端殿枢公过彦文太常因游招福戏简彦文三首
作者：程俱
朝代：宋

明月行空照胆寒，翠微高处倚栏看。寥寥物外非尘世，万籁无声清露漙。人间急景矛头过，林下闲官物外游。寻壑经丘穿紫翠，相从一笑万缘休。野人谈舌久不掉，上客高轩何日过。又恐柴门不容辙，旋锄幽径剪庭莎。
九日夜月色如昼山林清绝念无以共此赏者闻元长宗正仲长隐居陪端殿枢公过彦文太常因游招福戏简彦文三首·其一
作者：程俱
朝代：宋
体裁：七言绝句

明月行空照胆寒，翠微高处倚栏看。寥寥物外非尘世，万籁无声清露漙。
九日夜月色如昼山林清绝念无以共此赏者闻元长宗正仲长隐居陪端殿枢公过彦文太常因游招福戏简彦文三首·其三
作者：程俱
朝代：宋
体裁：七言绝句

野人谈舌久不掉，上客高轩何日过。又恐柴门不容辙，旋锄幽径剪庭莎。
九日夜月色如昼山林清绝念无以共此赏者闻元长宗正仲长隐居陪端殿枢公过彦文太常因游招福戏简彦文三首·其二
作者：程俱
朝代：宋
体裁：七言绝句

人间急景矛头过，林下闲官物外游。寻壑经丘穿紫翠，相从一笑万缘休。
九日夜月色如晝山林清絕念無以共此賞者聞元長宗正仲長隱居陪端殿樞公過彥文太常因游招福戲簡彥文三首·其一
作者：程俱
朝代：宋

明月行空照膽寒，翠微高處倚欄看。
寥寥物外非塵世，萬籟無聲清露漙。
九日夜月色如晝山林清絕念無以共此賞者聞元長宗正仲長隱居陪端殿樞公過彥文太常因游招福戲簡彥文三首·其三
作者：程俱
朝代：宋

野人談舌久不掉，上客高軒何日過。
又恐柴門不容轍，旋鋤幽徑剪庭莎。
九日夜月色如晝山林清絕念無以共此賞者聞元長宗正仲長隱居陪端殿樞公過彥文太常因游招福戲簡彥文三首·其二
作者：程俱
朝代：宋

人間急景矛頭過，林下閑官物外遊。
尋壑經丘穿紫翠，相從一笑萬緣休。
九日寫懷
作者：程俱
朝代：宋

節物驚心兩鬢華，東籬空繞未開花。
百年将半仕三已，五畝就荒天一涯。
豈有白衣來剝啄，亦從烏帽自欹斜。
真成獨坐空搔首，門柳蕭蕭噪暮鴉。
九日陪章湖州致平援登道埸山泛舟溪上
作者：程俱
朝代：宋
体裁：七言律诗

九日登临得翠微，拂天松竹引丹梯。神游八表层霄近，目尽千山落日低。人散飞云留画栋，舟回初月照清溪。故知王谢风流在，吹帽何人醉似泥。
九日陪章湖州致平援登道埸山泛舟溪上
作者：程俱
朝代：宋

九日登臨得翠微，拂天松竹引丹梯。
神遊八表層霄近，目盡千山落日低。
人散飛雲留畫棟，舟回初月照清溪。
故知王謝風流在，吹帽何人醉似泥。
九月七日夜夢王元規詰旦其弟元矩適相訪感而作詩一首
作者：程俱
朝代：宋

故人入幽夢，彷彿平生懷。
心知九泉隔，意象慘不開。
哦詩不成章，惝怳誰能裁。
曰此蕭爽士，寧當沒黄埃。
清晨客在門，乃自烏衣來。
典刑見難弟，共歎一息乖。
幽明不可詰，此夢何爲哉。
回觀南園道，微徑已蒿萊。
九月七日夜梦王元规诘旦其弟元矩适相访感而作诗一首
作者：程俱
朝代：宋

故人入幽梦，彷佛平生怀。
心知九泉隔，意象惨不开。
哦诗不成章，惝怳谁能裁。
曰此萧爽士，宁当没黄埃。
清晨客在门，乃自乌衣来。
典刑见难弟，共叹一息乖。
幽明不可诘，此梦何为哉。
回观南园道，微径已蒿莱。
九月七日夜梦王元规诘旦其弟元矩适相访感而作诗一首
作者：程俱
朝代：宋

故人入幽梦，彷佛平生怀。心知九泉隔，意象惨不开。哦诗不成章，惝恍谁能裁。曰此萧爽士，宁当没黄埃。清晨客在门，乃自乌衣来。典刑见难弟，共叹一息乖。幽明不可诘，此梦何为哉。回观南园道，微径已蒿莱。
书事呈叔问
作者：程俱
朝代：宋

召节蒲轮走四方，眼看浮俗变炎凉。升沉变化那知许，但觉琳宫气味长。五年香火奉殊庭，愚蠢衰残得此生。不解常山无一事，也纫兰佩解尘缨。
书事呈叔问·其一
作者：程俱
朝代：宋
体裁：七言绝句

召节蒲轮走四方，眼看浮俗变炎凉。升沉变化那知许，但觉琳宫气味长。
书事呈叔问·其二
作者：程俱
朝代：宋
体裁：七言绝句

五年香火奉殊庭，愚蠢衰残得此生。不解常山无一事，也纫兰佩解尘缨。
书寿昌驿
作者：程俱
朝代：宋
体裁：五言绝句

岁暮白日速，风高黄叶稀。归心与寒雁，一夜向南飞。
二十八舍歌示錢定國顯道
作者：程俱
朝代：宋

山川不捨騂與角，亢鼻孤豚殊不惡。
委身投筆事氐羌，何異天球薦房闥。
人心如面各不同，蛇頭蝎尾吾安容。
脂韋肯效箕箒態，拔劍撞斗真才雄。
少年食牛有餘氣，大笑文章幾女工。
立談寧與子虛比，危冠欲入明光宫。
功成築室依故丘，作書重壁垂千秋。
宸奎一扎呼不起，閉門老死如黔婁。
爾來養生如養胃，未羨昴精刀筆吏。
疲神畢慮子所訶，鳳觜鸞膠誰汝試。
昔賢忘心身亦空，身如丘井心如風。
君言作解皆魔鬼，蒲柳松筠同盡耳。
三星在霤能幾許，張拳且擊關南鼓。
遊龍作御雲生翼，軫地蓋天從莫逆。
二十八舍歌示钱定国显道
作者：程俱
朝代：宋

山川不舍骍与角，亢鼻孤豚殊不恶。委身投笔事氐羌，何异天球荐房闼。人心如面各不同，蛇头蝎尾吾安容。脂韦肯效箕帚态，拔剑撞斗真才雄。少年食牛有馀气，大笑文章几女工。立谈宁与子虚比，危冠欲入明光宫。功成筑室依故丘，作书重壁垂千秋。宸奎一扎呼不起，闭门老死如黔娄。尔来养生如养胃，未羡昴精刀笔吏。疲神毕虑子所诃，凤觜鸾胶谁汝试。昔贤忘心身亦空，身如丘井心如风。君言作解皆魔鬼，蒲柳松筠同尽耳。三星在霤能几许，张拳且击关南鼓。游龙作御云生翼，轸地盖天从莫逆。
二十八舍歌示钱定国显道
作者：程俱
朝代：宋

山川不舍骍与角，亢鼻孤豚殊不恶。
委身投笔事氐羌，何异天球荐房闼。
人心如面各不同，蛇头蝎尾吾安容。
脂韦肯效箕箒态，拔剑撞斗真才雄。
少年食牛有余气，大笑文章几女工。
立谈宁与子虚比，危冠欲入明光宫。
功成筑室依故丘，作书重壁垂千秋。
宸奎一扎呼不起，闭门老死如黔娄。
尔来养生如养胃，未羡昴精刀笔吏。
疲神毕虑子所诃，凤觜鸾胶谁汝试。
昔贤忘心身亦空，身如丘井心如风。
君言作解皆魔鬼，蒲柳松筠同尽耳。
三星在溜能几许，张拳且击关南鼓。
游龙作御云生翼，轸地盖天从莫逆。
二月二日富阳城东
作者：程俱
朝代：宋

闭门三日坐听雨，不知春光已如许。桃李弄晴成艳笑，秾李怯风犹半吐。当年赤白桃李花，恨无佳人绝代歌。无事对花岂易得，有酒不饮将如何。一春何许最佳处，柳色初匀思杀人。风揉雨练不可触，明绿映空颜色新。旧雨来时花未齐，今雨一过花团枝。明朝试踏城西路，已复可怜枝上稀。
二月二日富阳城东·其一
作者：程俱
朝代：宋

闭门三日坐听雨，不知春光已如许。桃李弄晴成艳笑，秾李怯风犹半吐。当年赤白桃李花，恨无佳人绝代歌。无事对花岂易得，有酒不饮将如何。
二月二日富阳城东·其一
作者：程俱
朝代：宋

闭门三日坐听雨，不知春光已如许。
桃李弄晴成艷笑，秾李怯风犹半吐。
当年赤白桃李花，恨无佳人绝代歌。
无事对花岂易得，有酒不饮将如何。
二月二日富阳城东·其二
作者：程俱
朝代：宋

一春何许最佳处，柳色初匀思杀人。风揉雨练不可触，明绿映空颜色新。旧雨来时花未齐，今雨一过花团枝。明朝试踏城西路，已复可怜枝上稀。
二月二日富阳城东·其二
作者：程俱
朝代：宋

一春何许最佳处，柳色初匀思杀人。
风揉雨练不可触，明绿映空颜色新。
旧雨来时花未齐，今雨一过花团枝。
明朝试踏城西路，已復可怜枝上稀。
二月二日富陽城東·其一
作者：程俱
朝代：宋

閉門三日坐聽雨，不知春光已如許。
桃李弄晴成艷笑，穠李怯風猶半吐。
當年赤白桃李花，恨無佳人絕代歌。
無事對花豈易得，有酒不飲將如何。
二月二日富陽城東·其二
作者：程俱
朝代：宋

一春何許最佳處，柳色初匀思殺人。
風揉雨練不可觸，明綠映空顔色新。
舊雨來時花未齊，今雨一過花團枝。
明朝試踏城西路，已復可憐枝上稀。
五月二日同叔問過彌陀閣觀山中飛瀑
作者：程俱
朝代：宋

飛泉落青冥，掩冉振森木。
驚雷殷厚地，噴薄轉空谷。
崩湍爭喧豗，潄此千丈玉。
洶如秦軍破，勢比不周觸。
初疑三峽移，無乃九井蹙。
雲中阿蘭若，峻嶺鏁重麓。
悽寒絕人境，共此媚幽獨。
長饑不難忍，洗耳謝羈束。
君方應時須，我已甘脫粟。
正恐山不深，從今友麋鹿。
五月二日同叔问过弥陀阁观山中飞瀑
作者：程俱
朝代：宋

飞泉落青冥，掩冉振森木。惊雷殷厚地，喷薄转空谷。崩湍争喧豗，漱此千丈玉。汹如秦军破，势比不周触。初疑三峡移，无乃九井蹙。云中阿兰若，峻岭锁重麓。悽寒绝人境，共此媚幽独。长饥不难忍，洗耳谢羁束。君方应时须，我已甘脱粟。正恐山不深，从今友麋鹿。
五月二日同叔问过弥陀阁观山中飞瀑
作者：程俱
朝代：宋

飞泉落青冥，掩冉振森木。
惊雷殷厚地，喷薄转空谷。
崩湍争喧豗，潄此千丈玉。
汹如秦军破，势比不周触。
初疑三峡移，无乃九井蹙。
云中阿兰若，峻岭鏁重麓。
悽寒绝人境，共此媚幽独。
长饥不难忍，洗耳谢羁束。
君方应时须，我已甘脱粟。
正恐山不深，从今友麋鹿。
人日书怀兼呈吴中二三友
作者：程俱
朝代：宋

东西南北走红尘，又见江淮草木薫。
小谢篇章成画饼，卧龙功略付浮云。
栖迟枳棘今如许，啸傲冰霜赖此君。
俛俯折腰成底事，故交千里漫离羣。
人日书怀兼呈吴中二三友
作者：程俱
朝代：宋

东西南北走红尘，又见江淮草木薰。小谢篇章成画饼，卧龙功略付浮云。栖迟枳棘今如许，啸傲冰霜赖此君。俛俯折腰成底事，故交千里漫离群。
人日書懷兼呈吴中二三友
作者：程俱
朝代：宋

東西南北走紅塵，又見江淮草木薫。
小謝篇章成畫餅，卧龍功略付浮雲。
棲遲枳棘今如許，嘯傲冰霜賴此君。
俛俯折腰成底事，故交千里漫離羣。
以夜宿匠舍詩示晁以道說之乃以古句爲謝次韻酬之一首
作者：程俱
朝代：宋

平生拙自理，不辦一畝宫。
聊從斵輪扁，敢慕執戟雄。
慚非五鳯手，正着雙鳬中。
何言散騎省，難下青藜翁。
相望一牛吼，有客方固窮。
牀頭河洛書，瑩光吐長虹。
時時發佳句，執若萬折東。
我詩出龜賜，寒螿抱霜叢。
誰當寫秋思，妙器無號鐘。
相從無何境，曳履哦清風。
以夜宿匠舍诗示晁以道说之乃以古句为谢次韵酬之一首
作者：程俱
朝代：宋

平生拙自理，不办一亩宫。聊从斲轮扁，敢慕执戟雄。惭非五凤手，正着双凫中。何言散骑省，难下青藜翁。相望一牛吼，有客方固穷。床头河洛书，瑩光吐长虹。时时发佳句，执若万折东。我诗出龟赐，寒螀抱霜丛。谁当写秋思，妙器无号钟。相从无何境，曳履哦清风。
以夜宿匠舍诗示晁以道说之乃以古句为谢次韵酬之一首
作者：程俱
朝代：宋
体裁：古风

平生拙自理，不办一亩宫。聊从斲轮扁，敢慕执戟雄。惭非五凤手，正着双凫中。何言散骑省，难下青藜翁。相望一牛吼，有客方固穷。床头河洛书，莹光吐长虹。时时发佳句，执若万折东。我诗出龟赐，寒螀抱霜丛。谁当写秋思，妙器无号钟。相从无何境，曳履哦清风。
以夜宿匠舍诗示晁以道说之乃以古句为谢次韵酬之一首
作者：程俱
朝代：宋

平生拙自理，不办一亩宫。
聊从斵轮扁，敢慕执戟雄。
惭非五鳯手，正着双鳬中。
何言散骑省，难下青藜翁。
相望一牛吼，有客方固穷。
床头河洛书，莹光吐长虹。
时时发佳句，执若万折东。
我诗出龟赐，寒螀抱霜丛。
谁当写秋思，妙器无号钟。
相从无何境，曳履哦清风。
以蒋永仲画双松为故人寿
作者：程俱
朝代：宋

青松千岁姿，擢质万仞冈。
霜根初茁秀，气已凌千章。
去天尺五地，雨露先众芳。
晨光为膏沐，鬛鬛倾扶桑。
故应神物护，茂叶成深苍。
尔来向三纪，已作拏云骧。
岂惟蔽牛马，固已中栋梁。
上有参天枝，下有延年肪。
苍荫被草木，皆为芝木香。
众鸟不敢巢，或来孤凤凰。
会当回万牛，一柱来明堂。
却顾冰涧底，岁寒永相望。
以蒋永仲画双松为故人寿
作者：程俱
朝代：宋

青松千岁姿，擢质万仞冈。霜根初茁秀，气已凌千章。去天尺五地，雨露先众芳。晨光为膏沐，鬣鬣倾扶桑。故应神物护，茂叶成深苍。尔来向三纪，已作拿云骧。岂惟蔽牛马，固已中栋梁。上有参天枝，下有延年肪。苍荫被草木，皆为芝木香。众鸟不敢巢，或来孤凤凰。会当回万牛，一柱来明堂。却顾冰涧底，岁寒永相望。
以蒋永仲畫雙松爲故人壽
作者：程俱
朝代：宋

青松千歲姿，擢質萬仞岡。
霜根初茁秀，氣已凌千章。
去天尺五地，雨露先衆芳。
晨光爲膏沐，鬛鬛傾扶桑。
故應神物護，茂葉成深蒼。
爾來向三紀，已作拏雲驤。
豈惟蔽牛馬，固已中棟梁。
上有參天枝，下有延年肪。
蒼蔭被草木，皆爲芝木香。
衆鳥不敢巢，或來孤鳳凰。
會當回萬牛，一柱來明堂。
却顧冰澗底，歲寒永相望。
仲嘉分題得詩分韻得經字是日仲嘉以事先歸代作一首
作者：程俱
朝代：宋

六義岀秦火，至今如日星。
人言三百篇，聖手昔所經。
我疑東家丘，削迹不自懲。
羈臣與孽子，中有怨刺情。
胡爲不删去，被彼絃歌聲。
遂令甫白輩，不識至道精。
昔爲人所重，今爲時所輕。
仲嘉分题得诗分韵得经字是日仲嘉以事先归代作一首
作者：程俱
朝代：宋

六义出秦火，至今如日星。人言三百篇，圣手昔所经。我疑东家丘，削迹不自惩。羁臣与孽子，中有怨刺情。胡为不删去，被彼弦歌声。遂令甫白辈，不识至道精。昔为人所重，今为时所轻。
仲嘉分题得诗分韵得经字是日仲嘉以事先归代作一首
作者：程俱
朝代：宋

六义岀秦火，至今如日星。
人言三百篇，圣手昔所经。
我疑东家丘，削迹不自惩。
羁臣与孽子，中有怨刺情。
胡为不删去，被彼絃歌声。
遂令甫白辈，不识至道精。
昔为人所重，今为时所轻。
仲嘉录示新斋联句用韵书怀奉寄一首
作者：程俱
朝代：宋

我歌无庸归，礼意固有属。渠侬方不顾，欲问何拘曲。乃知交际难，不若逃空谷。忧端浩无穷，日饮思枕曲。文求世人笑，字异山鬼哭。龙鸾阅斯冰，剑弩对鹞鹄。雁门既呼卿，司武或见梏。闭关固自如，青简得三复。谁后足趑趄，堕彼手翻覆。汨泥无纡辔，绝迹慕前躅。故人有新诗，远寄资剩馥。鸣嘤倡复和，流徵断还续。华如三女粲，学陋一夔足。吟馀写幽怀，蹇思惭刻烛。
仲嘉录示新斋联句用韵书怀奉寄一首
作者：程俱
朝代：宋

我歌无庸归，礼意固有属。
渠侬方不顾，欲问何拘曲。
乃知交际难，不若逃空谷。
忧端浩无穷，日饮思枕曲。
文求世人笑，字异山鬼哭。
龙鸾阅斯冰，剑弩对鹞鹄。
鴈门既呼卿，司武或见梏。
闭关固自如，青简得三復。
谁后足趦趄，堕彼手翻覆。
汨泥无纡辔，绝迹慕前躅。
故人有新诗，远寄资剩馥。
鸣嘤倡復和，流征断还续。
华如三女粲，学陋一夔足。
吟余写幽怀，蹇思惭刻烛。
仲嘉被檄來吳按吏用非所長既足嘆息而或者妄相窺議益足笑云戲作十二辰歌一首
作者：程俱
朝代：宋

驅驥搏鼠難爲功，不如置之牛皂中。
平生暴虎笑馮婦，豈向兔脚分雌雄。
龍山從事盛德士，達觀已悟蛇憐風。
馬曹五斗直如寄，羊仲三徑終當同。
羣猴憎猿坐殊趣，甕中醯鷄無遠度。
從渠狗曲誚王生，欲辨龍猪復誰語。
仲嘉被檄来吴按吏用非所长既足叹息而或者妄相窥议益足笑云戏作十二辰歌一首
作者：程俱
朝代：宋

驱骥搏鼠难为功，不如置之牛皂中。平生暴虎笑冯妇，岂向兔脚分雌雄。龙山从事盛德士，达观已悟蛇怜风。马曹五斗直如寄，羊仲三径终当同。群猴憎猿坐殊趣，瓮中醯鸡无远度。从渠狗曲诮王生，欲辨龙猪复谁语。
仲嘉被檄来吴按吏用非所长既足嘆息而或者妄相窥议益足笑云戏作十二辰歌一首
作者：程俱
朝代：宋

驱骥搏鼠难为功，不如置之牛皂中。
平生暴虎笑冯妇，岂向兔脚分雌雄。
龙山从事盛德士，达观已悟蛇怜风。
马曹五斗直如寄，羊仲三径终当同。
羣猴憎猿坐殊趣，瓮中酰鷄无远度。
从渠狗曲诮王生，欲辨龙猪復谁语。
仲嘉錄示新齋聯句用韻書懷奉寄一首
作者：程俱
朝代：宋

我歌無庸歸，禮意固有屬。
渠儂方不顧，欲問何拘曲。
乃知交際難，不若逃空谷。
憂端浩無窮，日飲思枕麴。
文求世人笑，字異山鬼哭。
龍鸞閱斯冰，劍弩對鷂鵠。
鴈門既呼卿，司武或見梏。
閉關固自如，青簡得三復。
誰後足趦趄，墮彼手翻覆。
汨泥無紆轡，絕迹慕前躅。
故人有新詩，遠寄資賸馥。
鳴嚶倡復和，流徵斷還續。
華如三女粲，學陋一夔足。
吟餘寫幽懷，蹇思慚刻燭。
会稽喜得家书
作者：程俱
朝代：宋

黄耳东来一破颜，直从松竹报平安。
遥知云顶峰前住，霜鬛风篁六月寒。
会稽喜得家书
作者：程俱
朝代：宋

黄耳东来一破颜，直从松竹报平安。遥知云顶峰前住，霜鬣风篁六月寒。
会稽旅舍言怀
作者：程俱
朝代：宋

北山之北寄柴扉，茅屋参差倚翠微。
老罢那知还作客，春来无奈苦思归。
淹留恐復荒三径，潦倒宁堪扈六飞。
乘鴈双鳬成底事，不应容易裂荷衣。
会要官集西池同舍翁挺作诗次其韵
作者：程俱
朝代：宋
体裁：古风

琼构涌空碧，鱼龙濯晴波。游人与春竞，奈此西日何。缅怀散花洲，青笠委绿蓑。当年渔樵侣，问我何时过。依然五湖境，乱眼烟云多。恍疑三壶梦，欲继七字哦。恨无石心儿，慨慷叩舷歌。时英满四座，自许皆隋和。翁子独不语，诗源泻悬河。不作杜陵老，眼寒惊绮罗。
伤前辈诸贤无存者复用前韵
作者：程俱
朝代：宋

峞峨玉山颓，磊砢霜松折。群同冀北空，弦为钟期绝。鞭从晏婴执，袜慕王生结。往躅那可追，我躬方不阅。
伤前辈诸贤无存者復用前韵
作者：程俱
朝代：宋

峞峨玉山颓，磊砢霜松折。
羣同冀北空，絃为钟期绝。
鞭从晏婴执，袜慕王生结。
往躅那可追，我躬方不阅。
何瞻圣博士兖新年八十口号奉和三首
作者：程俱
朝代：宋

悬弧嘉祐太平年，寿帙行开第九编。可但天公锡难老，枣梨仙树植三田。漆书行复开藏壁，金版方思得钓璜。何似悬车无一事，逍遥尘表寿而康。四朝冠盖三更变，万国兵戈百战场。屈指乡闾数耆旧，几人能似鲁灵光。
何瞻圣博士兖新年八十口号奉和三首·其一
作者：程俱
朝代：宋

悬弧嘉佑太平年，寿帙行开第九编。
可但天公锡难老，枣梨仙树植三田。
何瞻圣博士兖新年八十口号奉和三首·其一
作者：程俱
朝代：宋

悬弧嘉祐太平年，寿帙行开第九编。可但天公锡难老，枣梨仙树植三田。
何瞻圣博士兖新年八十口号奉和三首·其三
作者：程俱
朝代：宋
体裁：七言绝句

四朝冠盖三更变，万国兵戈百战场。屈指乡闾数耆旧，几人能似鲁灵光。
何瞻圣博士兖新年八十口号奉和三首·其二
作者：程俱
朝代：宋

漆书行复开藏壁，金版方思得钓璜。何似悬车无一事，逍遥尘表寿而康。
何瞻圣博士兖新年八十口号奉和三首·其二
作者：程俱
朝代：宋

漆书行復开藏壁，金版方思得钓璜。
何似悬车无一事，逍遥尘表寿而康。
何瞻聖博士兖新年八十口號奉和三首·其一
作者：程俱
朝代：宋

懸弧嘉祐太平年，壽帙行開第九編。
可但天公錫難老，棗梨仙樹植三田。
何瞻聖博士兖新年八十口號奉和三首·其三
作者：程俱
朝代：宋

四朝冠蓋三更變，萬國兵戈百戰場。
屈指鄉閭數耆舊，幾人能似魯靈光。
何瞻聖博士兖新年八十口號奉和三首·其二
作者：程俱
朝代：宋

漆書行復開藏壁，金版方思得釣璜。
何似懸車無一事，逍遙塵表壽而康。
何蒙圣挽词二首
作者：程俱
朝代：宋

倦游初返北山农，一面忘年得此翁。易学知公无复过，诗穷如我敢言工。安知接迹金兰直，便作回头梦幻空。本自无生今岂灭，不因吾道有西东。五籍纷纶井大春，一言超诣阮参军。王门设醴重经席，藏室雠书老蠹芸。问字毫釐分鸟迹，论文领略到皇坟。他年宿草伤心地，千里衢山隔暮云。
何蒙圣挽词二首·其一
作者：程俱
朝代：宋

倦游初返北山农，一面忘年得此翁。易学知公无复过，诗穷如我敢言工。安知接迹金兰直，便作回头梦幻空。本自无生今岂灭，不因吾道有西东。
何蒙圣挽词二首·其一
作者：程俱
朝代：宋

倦游初返北山农，一面忘年得此翁。
易学知公无復过，诗穷如我敢言工。
安知接迹金兰直，便作回头梦幻空。
本自无生今岂灭，不因吾道有西东。
何蒙圣挽词二首·其二
作者：程俱
朝代：宋

五籍纷纶井大春，一言超诣阮参军。
王门设醴重经席，藏室雠书老蠧芸。
问字毫釐分鸟迹，论文领略到皇坟。
他年宿草伤心地，千里衢山隔暮云。
何蒙圣挽词二首·其二
作者：程俱
朝代：宋

五籍纷纶井大春，一言超诣阮参军。王门设醴重经席，藏室雠书老蠹芸。问字毫釐分鸟迹，论文领略到皇坟。他年宿草伤心地，千里衢山隔暮云。
何蒙聖挽詞二首·其一
作者：程俱
朝代：宋

倦遊初返北山農，一面忘年得此翁。
易學知公無復過，詩窮如我敢言工。
安知接跡金蘭直，便作回頭夢幻空。
本自無生今豈滅，不因吾道有西東。
何蒙聖挽詞二首·其二
作者：程俱
朝代：宋

五籍紛綸井大春，一言超詣阮參軍。
王門設醴重經席，藏室讎書老蠧芸。
問字毫釐分鳥跡，論文領略到皇墳。
他年宿草傷心地，千里衢山隔暮雲。
余常愛杜牧之晚花紅豔静高樹綠陰初之句還山居適當此時諷味不已有概於余心者用爲韻作十絕·其一
作者：程俱
朝代：宋

向來越溪吟，丘壑今在眼。
不嫌鶗䳏鳴，所恨歲晼晚。
余常愛杜牧之晚花紅豔静高樹綠陰初之句還山居適當此時諷味不已有概於余心者用爲韻作十絕·其一〇
作者：程俱
朝代：宋

擁褐入三昧，超然心地初。
那知庵外事，人境兩如如。
余常愛杜牧之晚花紅豔静高樹綠陰初之句還山居適當此時諷味不已有概於余心者用爲韻作十絕·其七
作者：程俱
朝代：宋

桑陰繞扶疏，墻下亦已樹。
柴門不須關，野老自來去。
余常愛杜牧之晚花紅豔静高樹綠陰初之句還山居適當此時諷味不已有概於余心者用爲韻作十絕·其三
作者：程俱
朝代：宋

老鬢不重綠，衰顔時借紅。
藥窺文武候，酒雜聖賢中。
余常愛杜牧之晚花紅豔静高樹綠陰初之句還山居適當此時諷味不已有概於余心者用爲韻作十絕·其九
作者：程俱
朝代：宋

風篁縈磴道，夏木晝陰陰。
一鳥不鳴處，山高流水深。
余常愛杜牧之晚花紅豔静高樹綠陰初之句還山居適當此時諷味不已有概於余心者用爲韻作十絕·其二
作者：程俱
朝代：宋

嘉樹着青子，崇蘭吐幽花。
慇懃衝細雨，小徑岸烏紗。
余常愛杜牧之晚花紅豔静高樹綠陰初之句還山居適當此時諷味不已有概於余心者用爲韻作十絕·其五
作者：程俱
朝代：宋

清池浸蒼崖，草樹臨綠静。
應名洗玉淵，亦號巖花鏡。
余常愛杜牧之晚花紅豔静高樹綠陰初之句還山居適當此時諷味不已有概於余心者用爲韻作十絕·其八
作者：程俱
朝代：宋

壺中小嵁巖，色作峨眉綠。
爽氣壓西山，哀音叩寒玉。
余常愛杜牧之晚花紅豔静高樹綠陰初之句還山居適當此時諷味不已有概於余心者用爲韻作十絕·其六
作者：程俱
朝代：宋

莫作朱伯厚，寧從龍伯高。
不妨騎款段，聊復着東皋。
余常愛杜牧之晚花紅豔静高樹綠陰初之句還山居適當此時諷味不已有概於余心者用爲韻作十絕·其四
作者：程俱
朝代：宋

青山如佳人，亦復美而艷。
晴嵐秀可餐，暮靄碧堪染。
余常爱杜牧之晚花红艳静高树绿阴初之句还山居适当此时讽味不已有概于余心者用为韵作十绝
作者：程俱
朝代：宋

向来越溪吟，丘壑今在眼。不嫌鶗䳏鸣，所恨岁晼晚。嘉树着青子，崇兰吐幽花。慇勤冲细雨，小径岸乌纱。老鬓不重绿，衰颜时借红。药窥文武候，酒杂圣贤中。青山如佳人，亦复美而艳。晴岚秀可餐，暮霭碧堪染。清池浸苍崖，草树临绿静。应名洗玉渊，亦号岩花镜。莫作朱伯厚，宁从龙伯高。不妨骑款段，聊复着东皋。桑阴绕扶疏，墙下亦已树。柴门不须关，野老自来去。壶中小嵁岩，色作峨眉绿。爽气压西山，哀音叩寒玉。风篁萦磴道，夏木昼阴阴。一鸟不鸣处，山高流水深。拥褐入三昧，超然心地初。那知庵外事，人境两如如。
余常爱杜牧之晚花红艳静高树绿阴初之句还山居适当此时讽味不已有概于余心者用为韵作十绝·其一
作者：程俱
朝代：宋
体裁：五言绝句

向来越溪吟，丘壑今在眼。不嫌鶗䳏鸣，所恨岁晼晚。
余常爱杜牧之晚花红艳静高树绿阴初之句还山居适当此时讽味不已有概于余心者用为韵作十绝·其七
作者：程俱
朝代：宋

桑阴绕扶疏，墙下亦已树。柴门不须关，野老自来去。
余常爱杜牧之晚花红艳静高树绿阴初之句还山居适当此时讽味不已有概于余心者用为韵作十绝·其七
作者：程俱
朝代：宋

桑阴绕扶疏，墻下亦已树。
柴门不须关，野老自来去。
余常爱杜牧之晚花红艳静高树绿阴初之句还山居适当此时讽味不已有概于余心者用为韵作十绝·其三
作者：程俱
朝代：宋
体裁：五言绝句

老鬓不重绿，衰颜时借红。药窥文武候，酒杂圣贤中。
余常爱杜牧之晚花红艳静高树绿阴初之句还山居适当此时讽味不已有概于余心者用为韵作十绝·其九
作者：程俱
朝代：宋
体裁：五言绝句

风篁萦磴道，夏木昼阴阴。一鸟不鸣处，山高流水深。
余常爱杜牧之晚花红艳静高树绿阴初之句还山居适当此时讽味不已有概于余心者用为韵作十绝·其二
作者：程俱
朝代：宋

嘉树着青子，崇兰吐幽花。慇勤冲细雨，小径岸乌纱。
余常爱杜牧之晚花红艳静高树绿阴初之句还山居适当此时讽味不已有概于余心者用为韵作十绝·其二
作者：程俱
朝代：宋

嘉树着青子，崇兰吐幽花。
慇懃衝细雨，小径岸乌纱。
余常爱杜牧之晚花红艳静高树绿阴初之句还山居适当此时讽味不已有概于余心者用为韵作十绝·其五
作者：程俱
朝代：宋
体裁：五言绝句

清池浸苍崖，草树临绿静。应名洗玉渊，亦号岩花镜。
余常爱杜牧之晚花红艳静高树绿阴初之句还山居适当此时讽味不已有概于余心者用为韵作十绝·其八
作者：程俱
朝代：宋
体裁：五言绝句

壶中小嵁岩，色作峨眉绿。爽气压西山，哀音叩寒玉。
余常爱杜牧之晚花红艳静高树绿阴初之句还山居适当此时讽味不已有概于余心者用为韵作十绝·其六
作者：程俱
朝代：宋

莫作朱伯厚，宁从龙伯高。不妨骑款段，聊复着东皋。
余常爱杜牧之晚花红艳静高树绿阴初之句还山居适当此时讽味不已有概于余心者用为韵作十绝·其六
作者：程俱
朝代：宋

莫作朱伯厚，宁从龙伯高。
不妨骑款段，聊復着东皋。
余常爱杜牧之晚花红艳静高树绿阴初之句还山居适当此时讽味不已有概于余心者用为韵作十绝·其十
作者：程俱
朝代：宋
体裁：五言绝句

拥褐入三昧，超然心地初。那知庵外事，人境两如如。
余常爱杜牧之晚花红艳静高树绿阴初之句还山居适当此时讽味不已有概于余心者用为韵作十绝·其四
作者：程俱
朝代：宋

青山如佳人，亦复美而艳。晴岚秀可餐，暮霭碧堪染。
余常爱杜牧之晚花红艳静高树绿阴初之句还山居适当此时讽味不已有概于余心者用为韵作十绝·其四
作者：程俱
朝代：宋

青山如佳人，亦復美而艷。
晴岚秀可餐，暮霭碧堪染。
余杭法喜院荆文公书堂文公康定中读书于此
作者：程俱
朝代：宋

钟山太傅起从龙，鼓动风雷指顾中。
未见图形求傅野，岂知徒步客新丰。
青鞋曾访餐芝老，白首惟余捣药童。
藏壁故应留断简，至今山鬼恸悲风。
借叶内翰画令小江模写
作者：程俱
朝代：宋

十年同舍今华颠，印山满眼囊无钱。
每看图画輙心醉，自笑说食流饥涎。
世间范李真幻士，断取妙喜移山川。
朝来问疾方丈室，但怪衡霍罗窗轩。
飘风急雨暗四泽，转看锦翠开云烟。
崔嵬磊块冻相倚，恍然雪塞蓝田关。
是中大有结茅地，指点三径依林泉。
世人无乃笑痴绝，心境二妄交相纒。
安知三万师子座，同此幻力无中边。
衢山小江新悟幻，落笔欲追祈与虔。
愿从公借此妙景，已具东绢和丹鉊。
照中写照供幻观，聊自慰藉销穷年。
千岩万壑纳环堵，更令一拂松风絃。
借叶内翰画令小江模写
作者：程俱
朝代：宋

十年同舍今华颠，印山满眼囊无钱。每看图画辄心醉，自笑说食流饥涎。世间范李真幻士，断取妙喜移山川。朝来问疾方丈室，但怪衡霍罗窗轩。飘风急雨暗四泽，转看锦翠开云烟。崔嵬磊块冻相倚，恍然雪塞蓝田关。是中大有结茅地，指点三径依林泉。世人无乃笑痴绝，心境二妄交相缠。安知三万师子座，同此幻力无中边。衢山小江新悟幻，落笔欲追祈与虔。愿从公借此妙景，已具东绢和丹铅。照中写照供幻观，聊自慰藉销穷年。千岩万壑纳环堵，更令一拂松风弦。
借居毗陵东门四首
作者：程俱
朝代：宋

客去不能寐，翛然清夜阑。楼居俯长川，仰视天宇宽。长川濯云汉，错落星宿寒。青灯故可亲，且还对尘编。其人骨已朽，千载与我言。掩卷三太息，虚檐清露漙。急景不可挽，吾生岂无涯。吴中十年旧，须鬓亦已华。嗟我壮且老，方知失林鸦。欲归巷无庐，欲驾涂无车。而子亦羁滞，心事如蓬麻。人生无巧拙，命耳将如何。猗猗隔河树，羃羃缘阶草。时当长养候，颜色岂不好。萌芒忽柯叶，茂大旋枯槁。滔滔不自知，但见壮而老。人生亦草木，万化迭侵扰。朱颜日夜变，素抱岂自保。借居临官道，堂阴俯长河。前车接来轸，从棹纷相摩。我独居其间，超然啸而歌。颇从故人语，安用高轩过。旁有五亩园，不知主谁何。时能曳屐往，岂异吾山阿。
借居毗陵东门四首·其一
作者：程俱
朝代：宋

客去不能寐，翛然清夜阑。楼居俯长川，仰视天宇宽。长川濯云汉，错落星宿寒。青灯故可亲，且还对尘编。其人骨已朽，千载与我言。掩卷三太息，虚檐清露漙。
借居毗陵东门四首·其一
作者：程俱
朝代：宋

客去不能寐，翛然清夜阑。
楼居俯长川，仰视天宇寛。
长川濯云汉，错落星宿寒。
青灯故可亲，且还对尘编。
其人骨已朽，千载与我言。
掩卷三太息，虚檐清露漙。
借居毗陵东门四首·其三
作者：程俱
朝代：宋
体裁：古风

猗猗隔河树，羃羃缘阶草。时当长养候，颜色岂不好。萌芒忽柯叶，茂大旋枯槁。滔滔不自知，但见壮而老。人生亦草木，万化迭侵扰。朱颜日夜变，素抱岂自保。
借居毗陵东门四首·其二
作者：程俱
朝代：宋

急景不可挽，吾生岂无涯。吴中十年旧，须鬓亦已华。嗟我壮且老，方知失林鸦。欲归巷无庐，欲驾涂无车。而子亦羁滞，心事如蓬麻。人生无巧拙，命耳将如何。
借居毗陵东门四首·其二
作者：程俱
朝代：宋

急景不可挽，吾生岂无涯。
吴中十年旧，鬚鬓亦已华。
嗟我壮且老，方知失林鸦。
欲归巷无庐，欲驾涂无车。
而子亦羁滞，心事如蓬麻。
人生无巧拙，命耳将如何。
借居毗陵东门四首·其四
作者：程俱
朝代：宋
体裁：古风

借居临官道，堂阴俯长河。前车接来轸，从棹纷相摩。我独居其间，超然啸而歌。颇从故人语，安用高轩过。旁有五亩园，不知主谁何。时能曳屐往，岂异吾山阿。
借居毗陵東門四首·其一
作者：程俱
朝代：宋

客去不能寐，翛然清夜闌。
樓居俯長川，仰視天宇寛。
長川濯雲漢，錯落星宿寒。
青燈故可親，且還對塵編。
其人骨已朽，千載與我言。
掩卷三太息，虛簷清露漙。
借居毗陵東門四首·其三
作者：程俱
朝代：宋

猗猗隔河樹，羃羃緣堦草。
時當長養候，顔色豈不好。
萌芒忽柯葉，茂大旋枯槁。
滔滔不自知，但見壯而老。
人生亦草木，萬化迭侵擾。
朱顔日夜變，素抱豈自保。
借居毗陵東門四首·其二
作者：程俱
朝代：宋

急景不可挽，吾生豈無涯。
吳中十年舊，鬚鬢亦已華。
嗟我壯且老，方知失林鴉。
欲歸巷無廬，欲駕塗無車。
而子亦羈滯，心事如蓬麻。
人生無巧拙，命耳將如何。
借居毗陵東門四首·其四
作者：程俱
朝代：宋

借居臨官道，堂陰俯長河。
前車接來軫，從棹紛相摩。
我獨居其間，超然嘯而歌。
頗從故人語，安用高軒過。
旁有五畝園，不知主誰何。
時能曳屐往，豈異吾山阿。
借葉內翰畫令小江模寫
作者：程俱
朝代：宋

十年同舍今華顛，印山滿眼囊無錢。
每看圖畫輙心醉，自笑說食流饑涎。
世間范李真幻士，斷取妙喜移山川。
朝來問疾方丈室，但怪衡霍羅窗軒。
飄風急雨暗四澤，轉看錦翠開雲煙。
崔嵬磊塊凍相倚，恍然雪塞藍田關。
是中大有結茅地，指點三徑依林泉。
世人無乃笑癡絕，心境二妄交相纒。
安知三萬師子座，同此幻力無中邊。
衢山小江新悟幻，落筆欲追祈與虔。
願從公借此妙景，已具東絹和丹鉊。
照中寫照供幻觀，聊自慰藉銷窮年。
千巖萬壑納環堵，更令一拂松風絃。